text:
Igishanga cya Kibuzi cyambuwe rwiyemezamirimo wagihingaga kuko ubushobozi bwamubanye buke gihabwa abaturage yakoreshaga.
Iki gishanga kiri mu murenge wa Gacurabwenge hagati y’utugari tubiri aka Nkingo n’aka Kigembe gifite ubuso bwa hegitari 79 , rwiyemezamirimo wari ugifite ntabwo yashoboye gukorana neza n’abaturage yakoreshaga ndetse bigera aho akinyagwa gihabwa abaturage bishyize hamwe ngo bakibyaze umusaruro.
Ubwo hatangizwaga igihembwe cy’ihinga kuri uyu wa 14 ukwakira 2015 muri aka karere , imbuto y’ibigori niyo yahinzwe muri iki gishanga , abaturage bishimiye gusubizwa igishanga bakaba aribo ubwabo bakibyaza umusaruro.
Ahatangiza igihembwe cy’ihinga umuyobozi mukuru w’ikigo cy’igihugu gifite ubuhinzi munshingano (RAB ) Dogiteri Butare Louis , yavuze ko ari ngombwa ko begera abaturage bakabafasha mubuhinzi , bakaberekera uko bakora ubuhinzi bwa kijyambere.
Umuyobozi mukuru wa RAB avuga kubijyanye n’inyungu bafite mubikorwa nk’ibi yagize ati “ twebwe nk’ikigo gishinzwe ubushakashatsi n’iyamamazabuhinzi tugomba gufatanya n’abahinzi gukoresha inyongeramusaruro zinyuranye bagakora ubuhinzi bwa kijyambere bakabona amafaranga “.
Mukagatare Beatrice umuhinzi muri iki gishaga ashimishwa nuko igishaga cyambuwe rwiyemezamirimo batigeze bishimira bakagihabwa ngo kuko mugihe cyose bakoranye na we bakoreye gusa mugihombo aho bahoraga bifuza gutandukana nawe .
Umusaza Karyoko Alexis avuga ko amaze imyaka isaga mirongo ine n’itanu ahinga muri iki gishanga ngo kubwe ikimunejeje nuko bagiye gukora bikorera batavunikira undi muntu wese ahubwo aribo ubwabo bakora biteza imbere bakanabasha kwishaka mo ibisubizo byo kwiteza imbere .
Uwineza Claudine umuyobozi ushinzwe iterambere ry’ubukungu mu karere ka Kamonyi, avuga ko nk’akarere nyuma yo kuganira na rwiyemezamirimo bakabona ko ubushobozi ari buke bafashe icyemezo cyo kwegurira igishanga abaturage ngo cyane ko bari biyemeje kwishyira hamwe ubwabo.
Kubijyanye n’uruhare rw’akarere , Uwineza agira ati
icyo nk’akarere tugiye gukora ari ukuba hafi y’abaturage byaba mukumenya neza ko bahingiye igihe , babonye imbuto , bafite ibikoresho nkenerwa mubuhinzi bakora mbese kubafasha kugera basaruye tukanabafasha kubona isoko ry’ibyo bejeje.
Dore amwe mu mafoto yaranze iki gikorwa :


c: text/html

text:
Zimwe mu mpamvu zitera umuntu gusonza buri kanya.
Yanditswe na: Ubwanditsi
2019-10-18 07:46:07
Muri rusange gusonza ntabwo ari bibi ariko biba ikibazo iyo umuntu ahora yumva ashonje buri gihe. Guhorana Inzara bishobora guterwa n’indwara ya diyabete, kudasinzira, isukari nkeya mu maraso, gutwita, umunanairo n’ubwoko bw’imiti umuntu yivurisha.
Dore impamvu zituma umuntu ahorana inzara igihe cyose:
Umunaniro
Mu gihe uhanagayitse cyangwa se ubwonko bwawe butaguwe neza, umubiri wawe urekura umusemburo witwa cortisol. Uyu musemburo uzamura igitekerezo cyo kumva ushonje buri kanya.
Ubwoko bw’imiti umuntu umuntu yivurisha
Imiti imwe n’imwe ishobora gutuma umuntu ashaka kurya ku buryo budasanzwe harimo imwe mu miti ya diyabete. Akenshi iyo uri ku miti ukabona ibiro byiyongera ukwiye kugana muganga akaguhindurira.
Gutwita
Ababyeyi bamwe mu gihe cyo gutwita baba bafite apeti idasanzwe. Ubu ni uburyo umubiri wabo ugaragaza ko uruhinja ruri mu nda rubasha kubona intungamubiri zihagije kugirango rubashe gukura.
Ubwoko bw’ibiribwa umuntu afata
Ntabwo ibiribwa byose bitera gusonza buri kanya ku buryo bumwe. Ibitera gusonza cyane ni ibikungahaye kuri proteyine nk’amafi, inyama, ibishyimbo, imboga ndetsen’imbuto.
Iyo ukunda kurya ibi biribwa, ushobora kubona ushonje buri kanya kabone n’iyo waba umaze kurya kandi bishobora gutuma urya ku kigero kidasanzwe.
Akamenyero ko kunywa soda
Abantu benshi bakunda kunywa soda bityo bigatuma umubiri wabo uyimenyera. Ariko iyo sukari iba muri iki kinyobwa ibwira ubwonko bwawe kwitegura gukoresha iyo sukari. Iyo umubiri wawe iyo sukari wamenyereye, uhita ugira inzara ya hato na hato.
Source: www.webmd.com
Vestine agakiza.org

robotstxt: allowed

filter: keep


text:
Haburanaga MRND cyangwa abantu ku giti cyabo? Muzambwirire abacamanza ba TPIR ko icyaha ari gatozi ! Ntimugire ubwoba, Repubulika ya 4, izasubira muri izi manza zose , abarenganye barenganurwe!
Urukiko Mpuzamahanga Mpanabyaha rwashyiriweho u Rwanda rukorera Arusha muri Tanzaniya rwakatiye Matayo Ngirumpatse wahoze ari Umuyobozi Mukuru w’ishyaka rya MDR na Edouard Karemera wari umwungirije igihano cyo gufungwa ubuzima bwose basigaje ku isi.
Aba bagabo bombi bakatiwe kuri uyu wa Gatanu tariki ya 21 Ukuboza 2011, nyuma yo guhamwa no kugira uruhare muri Jenoside yakorewe Abatutsi mu Rwanda mu mwaka w’1994.
Urubanza rwa Ngirumpatse rwatangijwe mu 2003 ariko rukomeza gutinzwa n’ubuzima bwe butari bwifashe neza.
N’ubwo aba bagabo bombi bakatiwe iki gihano, bo bireguraga bavuga ko batigeze na rimwe batanga amabwiriza yo kwica abantu mu gihe cya Jenoside yakorewe Abatutsi mu Rwanda mu mwaka w’1994.
Ngirumpatse Mathieu yavukiye mu cyahoze ari Perefegitura ya Kigali Ngari mu mwaka w’1939 ; yatawe muri yombi muri Kamena 1998 mu gihugu cya Mali, ahita yoherezwa Arusha mu rukiko rwa TPIR.
Naho Karemera w’imyaka 60 we yavukiye muri Komini Mabanza mu cyahoze ari Perefegitura ya Kibuye, atabwa muri yombi muri Kamena 1998 mu gihugu cya Togo, iburanishwa rye rya mbere rikaba ryarabaye tariki 19 Nzeli 2005.
Uru rukiko rufashe iki cyemezo mu gihe mu minsi ishize rwahanishije Théoneste Bagosora igihano cyo gufungwa imyaka 35, kugeza ubu abantu benshi bakaba bakomeje kwibaza impamvu yahanishijwe iki igihano kandi afatwa nk’umucurabwenge wa Jenoside yakorewe Abatutsi mu Rwanda. Aba bo bakaba bagiye gufungwa burundu.
Mimi Rachel Mukandayisenga
Igihe.com
SEBAHIRE (vendredi, 23 décembre 2011 19:07)
Umva rero mwa Bantu mwe mukirwanira ishyaka Karemera na Ngirumpatse, dore inama isumba izindi. Natwe dufite abantu bacu baboreye mu magereza yo hilya no hino, i Mwendo, i Tare, i Kigali, ku Kibuye, n’ahandi n’ahandi, kandi bali bazi ko ngo bafanatiza Karemera na Ngirumpatse. Bapfanye Karemera na Ngirumpatse, bali barashyizemo ibyizere byabo byose. None barangilije ubuterahamwe bwabo mu magereza. Natwe kandi baratubabaje. Aliko kandi kulya ni ukwishyura.
Dore rero inama isumba izindi. Nimushake kopi z’imanza za Karemera na Ngirumpatse. Muzige neza cyane. Mukore imyanzuro. Muyibahe. Maze mubafashe bajulire. Ibihangange byo kuli iyi Si, rwose, birarengana. Rwose ntacyo bapfa nabyo. Ntibinabitayeho. Zigiranyirazo baliya bose bageraga imbere bose bagakoma yombi, si nguliya alidegembya. Ubwo se we kuki bitamutikuyeho. Nimwige neza dosiye nk’uko Zigiranyirazo na Rwamakuba n’abandi babigenje. Ni muve mu manyembwa. Mukore ibintu bya kigabo nka Rwamakuba watsinze adasakuje, cyangwa nka padiri Athanase Seromba watsinzwe kigabo adasajije imigeli.
Rero ngo Repubulika ya kane izasubira muli ziliya manza. Dutege! Kereka niba izaba ali Repubulika yanyu mwenyine, mu Rwanda rwanyu mwenyine, ku Isi yanyu mwenyine. TPIR ni itegeko mpuzamahanga kandi itegeko mpuzamahanga lisumba kure itegeko ly’U-Rwanda. Imbabazi zo zibaho (nka zimwe zahawe Bagaragaza) aliko rero habaye imyitwalire myiza, idakuba na Zero TPIR na Conseil ya Security.
KABENGERA (vendredi, 23 décembre 2011 01:34)
Kuli Kaberuka Ignace N° 57,
Ibi ukora byitwa guca igikuba. Igishyika nk’iki cyawe nta jambo lilimo. Uzabanze usome urubanza rwabo neza uko rwakabaye, maze ubone gusesengura. Wararusomye cyangwa ni iyi nkuru gusa wumvise ? Ye ! Ufite uko ubazi. Aliko Imanza nazo zifite iko zaciwe. Banza uzisome, witonze. Birasekeje kubona umuntu asesengura urubanza kandi atararusoma. Ni ibyo nyine. Niko muteye. Uli uwawe ntagahugane. Abandi bose baragashira. Uvuze ko uwawe yamuhemukiye ngo ni umunyamatiku. Wiliranywaga na Karemera, na Ngirumpatse ? Mwarayoboranaga ibyo babaga balimo bayobora? Wararanaga na Karemera cyangwa na Ngirumpatse ?
Urwo Rwanda rw’ejo uvuga kuki wibwira ko ruzaba ruli uko wowe wenyine n’abawe mwenyine mubishaka ? Muli abanyarwanda. Abandi nabo bakaba bo. Ngo ni Itiku ly’ibihangange byo kw’Isi ? Mujye mushwarwa neza. Karemera na Ngirumpatse ni ibiki ku bulyo Ibihangange byo kw’Isi byarara mu itiku kubera bo. Uzi ko ubagira ishyano lyose ugakabya ! Hanyuma se ko Ntagerura, Zigiranyirazo, Bizimungu Casimir, Gratien Kabiligi, Bicamumpaka batsinze ? Ibyo bihangange se byali birangaliye mu biki icyo gihe? Kuki icyo gihe bibagiwe gutikura ? Karemera na Ngirumpatse ulibwira koko ko alibo Isi yose irara itekereza. Ulishuka cyane.
Kaberuka Ignace (vendredi, 23 décembre 2011 00:40)
Karemera si uw’i Mabanza ni uw’i Mwendo!
Ntabwo nirirwa mvuga kuri izi manza, ubundi haba Arusha, haba mu Rwanda cga ahandi bashaka gukurikirana imanza zirebana na génocide, igihe cyose imbarutso ya génocide n’intambara yo mu 1990 bitarasobanuka ngo tumenye uwabiteye, icyo yari agambiriye, niba yarabonaga igihugu cy’u Rwanda hashobora kuba intambara, nta kuri kuzagerwaho, uzaba yarakatiwe wese, kwemera cga kwemeza uruhare rwe muri génocide biragoye!
Kugeza ubu igishoboka ni kimwe gusa,…kanaka yishe kanaka,…kanaka yagiye mu bitero….ibyo bishobora kugerwaho, ariko nabyo hakaboneka icyo bita inyoroshyacyaha kuko ruharwani uwateje intambara ya 1990…uwamuhaye intwaro azi ko zica,…nyamara hari uburyo niba Habyara mwemera ko yari dictateur, yari gufungirwa amazi n’umuriro mu minota 20 yari kuva ku butegetsi..uwemeye logique y’intamara, akemera guhanura indege ya Habyara,…kandi ibyayihanuye ntibikorerwa mu Rwanda,..ababigemura babitwara mu ndege cyanga mu mato,..ibyambu byose birasuzumwa,..muzarebe nujya kurira indege uko asakwa kw’isi hose!
Aba bagabo, Karemera na Ngirumpatse bazize rwose itiku na politiki y’ibihangange kw’isi, kandi ibyo bashaka guhisha byanze bikunze bizagaragara!!! Umunsi byagaragaye aba bagabo bazahindurwa abere nubwo bazaba barapfuye,…abato bazamenyesha nibansanga aho tugana twese niba ntaranze Ubuhanuzi!!!!!
Mubareke bafungwe! (jeudi, 22 décembre 2011 16:10)
Aba basaza nimubareke bishyure kuko barakize bibagirwa gufunga!Aba nibo birirwaga batubeshya ngo Inkotanyi n’utwana twishwe n’inzara zirinda iyo zidutwara igihugu tubura byose nk’ingata imennye none muri kubaririra?Uwiyishe ntari rirwa burya iyo babwiza abanyarwanda ukuri ntibabayoboze propagande ntibaba bari muri iriya gereza.Bariya n’abanyapolitike b’ibigwari bari bazwiho gusingiza Habyara nka Rurema.
Burundiano (jeudi, 22 décembre 2011 14:16)
Amazina abanzirizwa na « KA » n’ayo kwitondera kuko benshi n’abanyabibi
Ex:KAgame,KAguta,KAbila,KAmbalage(Nyerere niwe wateje intambara muri grands lacs),KAbuye(Rosa wanyu),KArugarama,KAdege(umututsi w’umugenocidaire i Burundi),KAmbanda(wiyemereye gutegura genoc),KAyumba(Yahawe imbabazi n’abanyarwanda),KAregeya(Wahawe imbabazi),KAyirebwa,KAbarebe(hahaaa)nibindi bizina byinshi biri bizarre byabanyekibi….Sha ntamwana wanje nzaha izina ritangurwa na « KA »
HYPERLINK « http://musijean@yahoo.fr » t « _blank »igihe (jeudi, 22 décembre 2011 13:50)
Bantu nimwihane mureke gushinja abandi ibinyoma,kuko ntuzi uko ejo hazaba hameze,bimaze kugaragarira buri wese aho Immana ikinguriye igisenge cy’igihome kuri bamwe bashinjwaga itsemba mbaga nibyo Imana niyo mucamanza w’ukuri kandi nibyo bavuga ko Imana ikunda abanyabyaha mwikwijandika mubibi igihe ni iki,buri wese areretswe ntayindi ntumwa muzabona ni ubulyo nkubu Immana yigaragariza abantu.Amahoro kuri twese
HYPERLINK « http://musijean@yahoo.fr » t « _blank »gatsinzi (jeudi, 22 décembre 2011 13:25)
Gatsinzi,umwana w’ikigali ni caw boy ashinjije Bagosora ariko n’ubwo we avuga ko Habyarabatuma Cyriaque ari umwere(BYO NIKO BIMEZE ARARENGANA)ubwo buhamya murwanda babuca kuruhande na Ngoga akicecekera,Marcel G asabwe kubwo umutima nama we kandi arabizi,azajye gutanga ubuhamya kuri MUVUNYI warenganye kandi bizwi neza.
HYPERLINK « http://musijean@yahoo.fr » t « _blank »bwiza (jeudi, 22 décembre 2011 13:05)
Nibyiza nibafungure nabandi,erega jenocide byagaragaye ko itegurwa ryayo ritateguwe na bariya bahutu kuko tutabiciye k’uruhande intambara yamaze imyaka ine abari bahanganye murabazi ni ubutegetsi bwariho buhanganye na fpr yari yiganjemo abo mubwoko bw’abatutsi,iyo jenocide iba yarateguwe nabari mubuyobozi awa Habyarimana ntabwo bari gutegereza imyaka ine yose bagituranye n’umutsi murwanda rwose baba barabamazeho nambere hose,inkiko mpuzamahanga aho niho bahera bagira abantu abere ahubwo nibamara GUSHISHOZA neza n’abasigaye mugihome bazavamo.


text:
Bamwe mu barokotse Jenoside yakorewe Abatutsi mu Rwanda batishoboye bo mu Karere ka Gakenke, bahamya ko kubafata mu mugongo bahabwa ubufasha butandukanye, bibatera kutigunga ngo bibone nka nyakamwe.
Ni ubuhamya bagarutseho mu gikorwa cyo kwibuka inzirakarengane z’Abatutsi zazize Jenoside bo mu Karere ka Gakenke, cyateguwe n’ubuyobozi bw’Umurenge wa Cyabingo ku bufatanye n’ibigo bikorera muri uyu Murenge, inzego z’umutekano abikorera n’abandi, aho bunamiye bakanashyira indabo aharuhukiye izi nzirakarengane mu Rwibutso rwa Jenoside yakorewe Abatutsi rw’Akarere ka Gakenke rwubatse muri Buranga, bakanaremera imiryango ibiri itishoboye yarokotse Jenoside mu rwego rwo kubereka ko batari bonyine no kubakomeza.
Aganira n’umunyamakuru wa WWW.AMIZERO.RW Nyirandikubwimana Florence wari umaze igihe gito abyaye wahawe ibyo kurya ndetse n’ibikoresho by’isuku, avuga ko bamukijije ibihe bibi by’inzara yari arimo, kuko uburwayi yari afite butamwemereraga kujya guca inshuro kuko aribyo bimutunze, kandi ngo abonye ko afite umuryango umukunda, ibintu bikwereka ko atari wenyine.
Yagize ati: “Umugabo yarantaye, maze iminsi mike mbyaye impanga ariko kamwe karapfuye. Naryaga ari uko mvuye guca inshuro, ariko sinabibashaga kuko ntarakira, inzara y’umubyeyi namwe murayizi, kubona agasabune byari ikibazo gikomeye, ibimbayeho birantunguye birandenga. Muri Jenoside nabuze umuryango ndiheba, ariko mbonye ko ntari njyenyine ahubwo mfite umuryango untekereza. Imana ihe umugisha abanyibutse bo muri Cyabingo”.
Rucogoza Jean Chrisostome nawe avuga ko kuba abonye icyo kurya gihagije bimukuye mu mihangayiko yabagamo, kuko yari asanzwe abibona ari uko hari umugiraneza wamwibutse cyangwa Umurenge wa Kivuruga ukagira icyo umugenera.
Ati: “Jenoside yakorewe Abatutsi yamazeho abanjye, ngize ngo nshatse undi mugore ambera inyamaswa n’abo twabyaranye bahoraga bashaka kunyica, ubuyobozi buradutandukanya ndi umusaza sinabashaga kwibonera ibintunga usibye Umurenge wandwanagaho cyangwa abandi bagiraneza, none mbonye icyo kurya gihagije inzara ntayo, turashima Perezida wacu watoje abanyarwanda kurangwa n’urukundo rutarobanura”.
Umunyamabanga Nshingwabikorwa w’Umurenge wa Cyabingo, Mukeshimana Alice avuga ko ibikorwa nk’ibi bigamije kunga ubumwe bw’abanyarwanda, ndetse no kuba hafi abarokotse Jenoside yakorewe Abatutsi, babereka ko batari bonyine.
Yagize ati: “Twaje hano mu rwego rwo kwibuka abazize Jenoside yakorewe Abatutsi mu 1994, twize amateka yayiranze bituma turushaho kunga ubumwe nk’uko nyakubahwa Perezida wa Repubulika yabidutoje, natwe muri Cyabingo twabigize intego. Ikindi ni ukwereka abarokotse Jenoside ko batari bonyine ahubwo turi kumwe nabo, kandi ni uburyo bwiza budufasha kurushaho kurwanya ingengabitekerezo ya Jenoside n’abayihakana kuko baba bigiza nkana”.
Urwibutso rwa Jenoside yakorewe Abatutsi rw’Akarere ka Gakenke ruri muri Buranga, rushyinguyemo imibiri isaga 1000, bikaba biteganyijwe ko ruzagurwa hagashyirwamo igice cy’amateka ndetse n’icyumba kinini (Salle) kizajya gitangirwamo ibiganiro n’amateka yaranze Jenoside yakorewe Abatutsi muri aka Karere.


text:
Inyigisho yo ku wa gatanu w’icya 9, A, 05/06/2020
Amasomo: -2 Tm 3, 10-17; Zab 118,157.160, 161.165,166.168; Mk 12,35-37
Bakristu bavandimwe,
Imana mu kwihishurira muntu yabikoze mu buryo butatu: Mu byo yaremye. Ni ukuvuga uko tureba ibiri ku isi, maze twe nk’abantu bikadutera umuhate wo kumenya no gusingiza Imana, kuko duhamya tudashidikanya ko Umuremyi wabyo ari umuhanga. Muri Yezu Kristu. Imana uko yagakunze abari mu nsi cyane, yarabakunze byimazeyo maze itwoherereza umwana wayo Yezu Kristu, aza muri twe abana natwe (Yh 1,14a), agira ngo tumwigireho ingiro n’ingendo, afata imibereho yacu. Mutagatifu Athanazi we abivuga neza muri aya magambo ati: “Yezu yigize twe ngo atugire We!”. Ahandi Imana yatwihishuriye ni mu ijambo rya Yezu Kristu. Ijambo dusoma buri munsi rikadutunga, rikatuyobora, mbese rikatubera akabando twicumba mu rugendo rugana Imana, ka kandi gacibwa kare kakabikwa kure. Iryo Jambo ry’Imana ni ubuzima kuri twe: turarizirikana, rinatubera isoko y’ubuhanga butuganisha ku mukiro tubikesha kwemera Yezu Kristu (2Tm 3, 15b). Ibaruwa ya 1 n’iya 2 Mutagatifu Pawulo intumwa yandikiye Timote, kimwe n’iyo yandikiye Tito, agize hamwe icyo bita: amabaruwa ya gishumba, kuko yandikiwe abashumba ba Kiliziya anababwiriza uburyo bwo kuyobora amakoraniro bashinzwe. Ni yo mpamvu nk’uko dukomeje kubizirikana muri ino baruwa ya kabiri, Pawulo intumwa arashishikariza Timote gukomeza ukwemera ikoraniro rye, ukwemera kudashingiye ku mpaka, ahubwo gushingiye ku magambo meza y’umwami wacu Yezu Kristu no ku nyigisho z’ubusabaniramana. Iyobera ry’ubusabaniramana, ari byo kuvuga uburyo Imana yaduhishuriye bwo kuyikorera, bwibumbiye mu izina rimwe rya Nyagasani Yezu Kristu, Imana rwose n’umuntu rwose. Mutagatifu Pawulo intumwa ati: “naho wowe, wakomeje kunkurikira muri byose: mu nyigisho zanjye, mu migenzereze yanjye, mu migambi yanjye mu kwemera kwanjye, mu kwihangana kwanjye, rukundo n’ubudacogora byanjye mu bitotezo n’ibyago naboneye Antiyokiya, Ikoniyo n’i Lisistiri” (2 Tm 10-11).
Bavandimwe, Pawulo ntabwo yandikiye Timote aya magambo agamije kumukura umutima, ahubwo ni ukumucira amarenga y’ibyamubayeho mu rugendo rw’ubutagatifu, kandi ko na we nk’umwana we mu kwemera bishobora kuzamubaho. Pawulo kandi arunga mu rya Yezu Kristu igihe aburiye abigishwa be ati : “Dore mbohereje nk’intama mu birura; murabe rero inyaryenge nk’inzoka, mube n’intaryarya nk’inuma. Muritondere abantu, kuko bazabagabiza inkiko zabo, kandi bakabakubitira mu nsengero zabo.” (Mt 10,16-17). Mu Kinyarwanda ubundi intumwa ntiyicwa. Ku bigishwa ba Yezu rero, si ko bimeze nk’uko Yezu Kristu yabiduhayemo urugero, akanabibwira abagishwa be, Pawulo intumwa na we tukamwumwa abyandikira Timote, umwana we mu kwemera. Nk’abemera ariko ntabwo ingorane, ibitotezo, amakuba ari yo adufiteho ijambo rya nyuma. Ahubwo ni inzira nziza kandi iboneye yo gusingira uwo mukiro twateganyirijwe, nk’uko Bikira Mariya Nyina wa Jambo atahwemye kubitwibutsa ko “Umwana wa Mariya adatana n’imibabaro”.
Bavandimwe, iyo turebye mu Ivanjiri yanditswe na Mariko ugereranyije n’abandi banditse Ivanjili, umwihariko dusangamo, ni rya banga ry’umukiza (c’est son secret messianique). Ni uburyo Yezu yihishurira buri wese uje amugana, ntatahire gutangarira gusa ibitangaza abona akora, ahubwo akamubona, akamumenya, akamwemera, akamukurikira maze akamubera umuhamya. Mu bitangaza byinshi Yezu yakoraga rero, akenshi yagarukaga cyane mu kubwira abamukurikiye kutagira uwo babibwira kugira ngo buri wese aze yirebere maze agaragaze ukwemera kwe. Yezu Kristu ntawe afata ku ngufu. Tumukurikira kuko twemeye akajya mu buzima bwacu, ntabwo tumukurikira kubera ko twumvise bamutubwira neza. Ntabwo kandi adushorera mu rugendo dukora tugana Imana, ahubwo nk’umwigisha mukuru ajya imbere tukamukurikira.
Akenshi rero nk’abantu hari ubwo usanga tumukurikira kubera inyungu runaka, nk’izi z’abigishamategeko, bamubaza ibibazo ariko bagamije kumwinja nk’uko tumaze iminsi tubyumva mu Ivanjili ya Mariko turimo kuzirikana. Nyagasani Yezu ariko mu kubasubiza, abagarura ku isoko mu bitabo by’isezerano rya kera (Mk 10,6; 11, 17.11-12; 12,19.29.36). “Ni iki gituma abigishamategeko bavuga ko Kristu ari Mwene Dawudi ?” . Bavandimwe, Yezu ntababaza atyo, agira ngo ahakane ko akomoka kuri Dawudi, kuko nk’uko tubizi ari uwo mu nkomoko ya Dawudi, umumero washibutse ku gishyitsi cya Yese ( Iz 11 ,1); ahubwo arashaka kubumvisha ko hari Undi akomokaho usumbyeho: ni Imana. Ni na yo mpamvu Duwudi atibeshyaga igihe amwise “umutegetsi” we.
Twisunze amasengesho ya Mutagatifu Bonifasi, Kiliziya yizihiza uyu munsi, dusabe Imana kuba koko abahamya bayo, igihe n’imburagihe, tudakangwa n’ibitotezo ndetse n’amagorwa y’abaduca intege.
Nyagasani Yezu nabane namwe!


text:
11/05/2018, Yanditswe na Bizabagora Patient
Igitabo cy’umunyamakuru Judi Rever cy’avugishije menshi benshi kandi na n’ubu kiracyayabavugisha. Bamwe mu bahoze ari abambari n’inkoramutima zikomeye za Paul Kagame na FPR-Inkotanyi cyabambitse ubusa. Uyu Judi Rever ni munyamakuru w’umunyakanada. Akora akazi ke k’ubunyamakuru nk’umuntu wigenga (journaliste freelance). Akorera ibitangazamakuru mpuzamahanga bitandukanye birimo Ibiro-ntaramakuru by’abafransa (AFP), Le Monde Diplomatique, Radio mpuzamahanga y’abafransa (RFI) n’ibindi…. Ni umwe mu banyamakuru bashishikajwe n’itangazamakuru ricukumbura (journalisme d’investigation). Mu gitabo cye amaze gusohora ku Rwanda yise « The Praise of the blood – The Crimes of the Rwanda Patriotic Front », ugenekereje mu kinyarwanda bishatse kuvuga ngo: ”Igisingizo cy’inkaba y’amaraso – Ubwicanyi ndengakamere bwa FPR” yashyize ku karubanda ibyahwihwiswaga na bamwe n’ibyari amabanga ku bwicanyi ndengakamere bwakozwe na FPR-Inkotanyi, ubu iri k’ubutegetsi mu Rwanda. Muri icyo gitabo agaragaza kandi uruhare rwa bamwe mubayobozi ba FPR muri ayo marorerwa ndengakamere yibasiye inyoko-Muntu. Bamwe muri abo bayobozi ba FPR-Inkotanyi bagiye berekana aho bahagaze ku nkuru zicukumbuye z’uyu munyamakuru abandi bakaba bakomeje kuruca bakarumira.
Dr. Théogène Rudasingwa wahoze ari umunyamambanga mukuru wa FPR-Inkotanyi ari muri abo bamwe bamaze kugaragaza aho bahagaze ku gitabo cy’uyu munyamakuru. Inyandiko ye ndende inenga bimwe mu bivugwa n’uyu munyamakuru yateye benshi kwibaza kuri Dr. Théogène Rudasingwa no gushyira utubazo n’utubazo ku byo we ubwe yagiye atangaza anasabira imbabazi mu izina rye. Umwe mu abakunzi b’ikinyamakuru ”UMUNYAMAKURU” uzi neza kandi wabaye muri FPR-Inkotanyi, amaze kumva ibyo Dr. Théogène Rudasingwa anenga uyu munyamakuru, yaratwandikiye adusaba kumusohoreza ubutumwa bwe kuri Dr. Théogène Rudasingwa.
Mu bibazo yibaza kandi amubaza harimo aho yerekana ko uyu Dr. Théogène Rudasingwa afatanye ikiganza mu kindi na FPR-Inkotanyi kandi ko imbabazi yagiye asaba yabikoze mu nyungu ze bwite za politiki, ko atari abikuye ku mutima kandi ko yirengagiza nkana ibyo abahoze ari abasirikare bakomeye ba APR bagiye batangaza, kugeza ubu atari yagatinyutse kuvuguruza; arerekana kandi ko kubera ko yatunzwe agatoki muri iki gitabo aribyo bishobora kuba bimuteye kwiyasira akarenga akarahira avuga ko uyu munyamakuru w’umucukumbuzi hari aho akabya cyangwa se ngo ubundi agahimba ibinyoma bitajyanye n’imiterere ya FPR-Inkotanyi yabereye umunyamabanga mukuru. Uyu musomyi n’umukunzi wacu, aragenda akagera kure akerekana ko Dr. Théogène Rudasingwa mu mbabazi yagiye asaba atari agambiriye kwimikaza imbere UKURI no gusiza ikibanza cy’inzira y’ubwiyunge nyakuri bw’abanyarwanda nk’uko abantu bari batangiye ku byibeshya ho. Dore aho ahera abyemeza:
Utubazo nabaza Dr. Théogène Rudasingwa ni utu: Kuki abantu nka ba Lizinde, Kanyarengwe bari abasirikare ariko badashobora kujya kuyobora imirwano nk’abandi? Ni uko bari abaswa cg bahishiriwe ibyakorwagwa? Ese kuki Capitaine Muvunanyambo tutamubona abahe? Yishwe ate? Ese Biseruka ari hehe? Uwitwa Sekamana Déo yaturutse i Burundi wari ingenieur we arai he? Waba wibagiwe cyangwa urirengagiza ko nawe yishwe ku maherere n’abo wowe ubwawe uzi? Ushatse kwirengagiza ko utazi icyo aba bose bazize cyangwa ko utazi uko bishwe? Théogene Rudasingwa nka Major uba iruhande rwa Kagame ntacyo rwose ubiziho? Ese abana bavuye mu Rwanda bakubitwaga amafuni kuri Training wavuga ko bidafitanye isano na gahunda yo gutegura kuzataha muyobora mwenyine? Haba aba batutsi cg abahutu? Ese wazatubwiye icyatumye bafungura gereza ya Ruhengeli? Ese watubwira impamvu umugore w’umututsikazi uzwi ku izina rya ”Mama Jeanne” ibye? Ko yageranye i Buganda n’abari bamaze gufunguwa kuki atigeze agaruka? Ese watubwira impamvu FPR yageze mu Ruhengeli ikabona abanyeshuli bahunga ntibakize ahubwo ikitwalira abanyapolitiki gusa? Nk’umuntu w’umuyoboke n’umuyobozi muri FPR (icyo gihe) waterura ukihandagaza ukavuga ko utari uzi neza ko abo banyapolitiki FPR yari abakeneye ho kubagira agakingilizo?
Akandi kabazo kanjye: Ese kuba Dogiteri muri FPR bivuga kudatwara imbunda n’ibigendana nayo nko kwikiza urasa uwo bakubwiye cyangwa wowe mu mutima nama n’ubwenge byawe ubona ko ari ”haduye”, umwanzi ? Dr. wo muri FPR ntiyemerewe kurasa? We se ntaba ari ku ntambara nk’abandi? Ese aho bavuriraga haduye ariwe les FAR (Forces armées rwandaises) ntiyashoboraga kuhagera? None se ko yagiye ahagarira mu mishyikirano henshi kandi akaba azi neza ko abana b’abatutsi bicwaga basanze FPR, icyo kuli we Umututsi wari mu Rwanda hali icyo yali amubwiye? Ese ko uvuga ngo wari muri political ya FPR, wavuga ko abakada batari bafite imbunda?
Ese abakada sibo bigishaga abaturage amahame ya FPR? Ese iyo babonaga mu baturage kutabumva hakorwaga iki? Kubatsemba ntibyabaga ho rimwe narimwe? Ese DMI yajyaga kwica abantu gutyo nta makuru ifite? Ikindi ni kibazo gishamikiye ho nifuza kukubazo ni ibyerekeranye n’imitungo ya FPR: ese watubwira utarimanganya cyangwa ngo unyure ku ruhande muri dipolomasi zawe aho imitungo FPR yari ifite yavuye? Ese yavuye Uganda? Uretse imisanzu n’inkunga z’abaherwe nka ba Ayabatwa Rujugiro, Assinapol Rwigara n’abandi, wakwihandagaza ukavuga ko gusahura ahabaga hafashwe bitari biri mu migambi ya FPR? Inyigisho nk’izo ntago zatangwaga muri Trainning z’abakada wari ukuriye?
Ese nka Dr. wize, asanga abahutu barahungaga kubera ubwokobwabo cyangwa kubera imirwano? Watubwira ko iyicwa ryabakorerwaga utarizi? Urareba agasanga abantu bahunze bakagera Congo barahunze amahoro cyangwa arakeka ko bari impumyi? Iyo FPR iba ari nziza nk’uko ugerageza kubiririmba kandi witwa ko ubu uyirwanya, uratekereza koko ko bari kuyihunga? Reka kwigiza nkana utobore wemere ko wabaye umugaragu w’ikinyoma cya FPR kandi ko n’ubu ukiyumva muri FPR.
Ese Kagame ashobora guhitamo umuntu w’mututsi bararana mu byumba no mu ma hotel akaba adashobora kumubwira ibiri ku rugamba uko bimeze ? Ko wagendanye ugasangira na Kagame mu mahotel atabarika, ubwo wakwihandagaza ukavuga ko ubugome n’imipangu mibisha bya FPR utabigezwaga ho? None se ubona koko aho wabaye hose nta DMI yabaga ihali cyangwa uri kumwe nayo? Ujye ubeshya ikindi icyo kiranyagisha! Ubu se utangiye kwiyibagiza kobakada bari muri G5 ( les Cada font partie du G5) ishinzwe policy ya FPR? Ahantu hose abaturage bageze no mu buhamya bwose uzabona uzasanga DMI cyangwa abakada aribo basigaranye n’abaturage. Ibyo byose wavuga ko ntacyo ubiziho koko? Ikindi ni uko noneho n’intambara irangiye kwigabiza ibyo abaturage byabereye buri munyarwanda ikintu kigaragara kandi bakicwa harimo n’abacikacumu b’abatutsi barokotse. Ibyo se nabyo wari impumyi ntiwabibonye? Abakada wari uyoboye se nta ruhare babigizemo?
Ese imvugo y’uko utarya umuleti utamennye amagi ntayo uzi muri FPR? Ese ko shobuja Kgame yavuze ati: «ibyo mukora byose [NDRL: nk’abakada n’abasirikare ba FPR] sentiments (amarangamutima) muzisubize mu kabati» ntabwo abizi? Ibyo byose wavuga ko utabizi? Dr. Cab muli presidence de la repubique? None se yagemuraga amata? Ese ibyabaye kuli Lizinde, Sendashonga, Bihozagara, Inyumba, Kanyarengwe, Karegeya n’abandi benshi si ibikwereka ko wari akwiye kuzibikira burundu FPR ukomeje kubera umugaragu mu kinyoma cyayo maze ukagaragaza ibitavugwa, wowe ubwa we uzi? Ese Dusaidi cyangwa mukuru wawe Gahima nawe ubwawe Théogène, ibyo mwavugaga mu mishyikirano ubu murabyemera? Ba umugabo uvugishe ukuri niba koko wimirije imbere UKURI n’ubwiyunge bw’abanyarwanda.
Ibyo watangaje kuri kiriya gitabo cy’umunyamakuru Judi Rever birerekana ko ibinyoma mwabayemo igihe kinini utarabyiyambura byose? Sinagucira urubanza ngo warishe ariko nkurikije umwanya wari ufite muri FPR na politiki yayo y’ibinyoma wakwirakwije igihe kinini, wari ukwiye kwatura ubu akavuga ibyo uzi byose ukareka kwigira nyoni nyinshi. Nongere nemeze ko mugucengeza mu bantu no mu banyamahanga ibinyoma bya FPR wabaye intyoza, bivuze rero ko utari ukwiye ubu kuvuga ngo hari byinshi utari uzi.
Uvuga ko yitandukanyije na FPR ariko namara uracyayirimo
Ese koko witandukanije na FPR wabereye umunyamabanga cyangwa uracyariyumva mo? Wagiye ugaragara hirya no hino usaba imbabazi abanyarwanda ndetse n’abantu ku giti cyabo. Ese izo mbabazi wasabye ni iibyakuvuye ku mutima cyangwa ni izanyirarureshwa?
Kubyerekeranye n’imbabazi wasabye twumvaga ko uri munzira nziza none ubu biragaragara ko wabikoze ari amayeri yo kwivana mu isoni no gucururutsa umutimanama wawe (conscience) wari bakuraje kunkeke y’uruhare rwawe ku byabaye ku banyarwanda. Urongeye wiyerekanye uko uri: umukozi wa FPR kandi utagira amakemwa. Biteye agahinda! Aho kwiyerekana nk’umuntu wahindutse, uri mu nzira yo kwimikaza ukuri no gushakisha uko amahoro n’ubutabera byaza mu Rwanda, uriyerekana nk’ukomeye ku gihango wagiranye na FPR? Ni akumiro! Kuba uvuga ko witandukanije na FPR n’ibibi byayo, ariko none ukaba ugikomeza kuyibera umuzindaro mu binyoma byayo, ni ibyo kwibazwaho no ku kwibazaho!
Ku bwanjye nkeka ko icyatumye usaba imbabazi ari uko mu buremere bw’ibyo umutimanama wawe ugushinja (conscience) washatse kwivana mu isoni gusa ngo ujye ubona uko ugera mu abandi, wakirwe neza ntawe ugutunga agatoki. Ntabwo ari uko wahinduye by’ukuri imibonere n’imyemerere yawe ya FPR, ahubwo nk’umunyapolitiki ni uburyo bwo gushaka guhuma amaso rubanda no gushakisha abayoboke bakujya inyuma. Ibyo rero si uruhande rumwe gusa hari aho usanga bisa no mu ruhande rw’abahutu. Abasilikare benshi bafashwe abenshi ni abagiye mu baturage ariko uzarebe nka ba Kabiligi bararekuwe kuko ni abantu biberega ku rugamba ntaho bahuliyeho n’aba civil. Interahamwe nazo zari zifite imbunda kimwe n’abakada. Ibyo byose ntiwavuga ko nta cyemezo wafataga ngo kuko ari DMI gusa yari ibishinzwe. Nk’umuntu wonse ibere rya FPR ndumva ntacyo kwigisha cyangwa nkwibutsa mo gishya. Uzi neza ko FPR ifite urwego rwa politiki rufatirwamo ibyemezo bikomeye, kandi ukaba wari ururimo.
Wowe ubwawe Rudasingwa Théogene wahakana ko mu muryango iyo bigishaga amahame ya FPR ko bavugaga ko umututsi wo mu Rwanda atari uwo kwizera? Barabyeruraga. None se abo batutsi ntibabizi? Kuki bicwaga kuri Training? None se wavuga ko nta bacengeye mu nterahamwe bakazitiza umurindi mu kwica? Waherahe ubuhakana niba Micombero we abihamya? None se akazi bakoze umuntu nka Major w’umututsi wabaga muli High comand wavuga ko nta akanunu kabyo wigeze wumva? Akabazo k’amatsiko: Ese waba warabaye mu gisirikare nka Major nta cyombo ugira abayobozi bakuru bakoreshaga bahanahana amakuru n’amabwiriza, harimo n’ayo gukubura aha n’aha humvikannywe ho? Niba FPR yica Rwigara na Rwabukamba n’abandi tutarondoye mu batutsi none se byo urabihakana? Ni gute wahakana abacengezi FPR yohereje muli CND? Ese ubutumwa bwa Nyungura Corneille (umuririmbyi) ntacyo bukubwira?
Ese imishyikirano yoherezwagwamo Shamukiga na Gatabarwa rwihishwa urayizi? Birumvikana ko n’ibi ubigarama. FPR yarabasuzuguye kuko yari izi ko ishaka ubutegetsi mu nzira zose zishoboka. Kandi bo bari baragiye muri iyo mishyikirano ngo babumvishe ko intambara izicisha abantu benshi harimo n’abatutsi. FPR mu mugambi wayo yo guharanira gufata ubutegetsi, yaravuze iti: ”tumaze gufata igice kinini imishyikirano ntacyo ikivuze”. Nabyo se wavuga ko utabizi? Kubyerekeye kuvuga ngo abagushinja bari Anonymous kubyo Judi River avuga ni ngombwa kuko abatanga buhamya i Arusha no muli za Gacaca bahuye n’ibibazo by’ingorabahizi bynshi.
Ese wambwira icyatumye Col. Ruhashya Epimaque ahunga akarinda agwa mu bubiligi. Ese ubona yari yanze kubana n’abandi batutsi? Ese kumwohereza gukora mu biro bya Minisitiri w’intebe (primature), gukorayo nyuma y’intambara nta kandi kazi yashoboraga gukora?
Ibyo byose Theogene Rudasingwa uti ntabyo nzi. None se kuva wajya muri FPR byose byari byiza. Ubibonye ubu ari uko utandukanye na Kagame? Hari umudepite w’umucikacumu witwa Rugema Donatien ibyo byose yarabibabwiye bategura kumwica arabimenya arahunga yaje no kwitaba Imana mu buhungiro. Kabera Assiel nawe yabuze muri ubwo buryo. Mucyo we ubu arihe? Umucuruzi Victor n’umugore we Kagaju? Uko bishwe ntacyo abiziho? Yewe Theogène Rudasingwa, reka kwihisha inyuma ya politiki ishaje ujye ku karubanda uvuge ukuri kose uzi kandi bizaguhesha ishema. Ubwo igihe utarabohoka ngo wiyegurire nyabyo UKURI n’ubwiyunge, reka nkwisabire ikintu kimwe: Ese byashoboka ko kwemera ko abanyamakuru bigenga uretse abo kuri Radio yanyu bagukingira ikibaba baguhuza nabifuza ku kubaza k’uruhare rwawe mu marorerwa FPR-Inkotanyi yakoreye abanyarwanda? Reka nsabe ubuyobozi bw’iki kinyamakuru nyujijemo ibyo nkunengaho kutzangezaho igisubizo cyawe.


text:
Inyigisho y’icyumweru cya kabiri cya Pasika, umwaka A
Ku ya 27 Mata 2014
Bavandimwe,
Kuri iki cyumweru, tariki ya 27 Mata 2014, Kiliziya Umubyeyi wacu iradushishikariza gushimira Imana kubera ibitangza byinshi ikomeza kudukorera. By’umwihariko uyu munsi turakomeza guhimbaza izuka rya Kristu. Kubera ko Pasika ari umunsi mukuru ukomeye cyane, tuwutegura mu minsi 40 y’igisibo, tukawuhimbaza mu minsi 50, ni ukuvuga kugera kuri Pantekosti. Turahimbaza kandi umunsi mukuru w’Impuhwe z’imana. Uyu munsi kandi turifatanya n’abagiye i Roma aho papa Fransisko ashyira mu rwego rw’abatagatifu Papa Yohani wa 23 na papa Yohani Pawulo wa kabiri.
-
Nimugire amahoro
Ivanjili y’uyu munsi irimo inyigisho nyinshi kandi nziza (Yh 20, 19-31). Twazirikana ku mahoro Yezu wazutse atuzaniye. “Nimugire amahoro”, ngayo amagambo ya mbere ya Yezu amaze kuzuka. Yezu araha abigishwa be kado y’amahoro, natwe arduha kado y’amahoro.
Icya kabiri twazirikanaho ni ibyishimo. Abigishwa babonye Nyagasani basagwa n’ibyishimo. Natwe guhimbaza Yezu wazutse bidutere ibyishimo.
Icya gatatu twazirikanaho ni ukwemera. “Hahirwa abemera batabanje kwirebera”. Abo ni twebwe tutabonesheje Yezu amaso y’umubiri; tumwemera duhereye ku buhamya bw’abandi. Turahirwa ko tumubonesha amaso y’ukwemera.
Bavandimwe,
hari intera eshatu z’ingenzi mu kwemera izuka rya Kristu: kwemera ko Kristu yazutse, kuzukana na we no kuzura abapfuye.
-
Kwemera ko Yezu yazutse
“Ni kuki mushakira umuzima mu bapfuye? Ntari hano ahubwo yazutse”. Ni ukuri Yezu yarazutse. Izuka rya Yezu si umugani cyangwa igitekerezo abantu bahimbye. Umukristu ni uwemera izuka rya Kristu, agahimbaza icyumweru, umunsi Yezu yazutseho. Izuka rya Yezu ryahinduye isi. Urupfu rwahindutse ubuzima. Ukwemera kwa gikristu ni ukwemera izuka. Abakristu bonyine ni bo bemera izuka ry’abapfuye. Pawulo ati “Niba wemera ko Kristu ari Nyagasani, ukemera ko Imana yamuzuye, uzagira ubugingo” (Rom 10, 9).
-
Kuzukana na Kristu
Ese nemera ko izuka ritangirira hano ku isi? Kuzuka kw’abantu biri ukubiri: hari izuka ry’imibiri, rizaba ku munsi w’imperuka, hari n’izuka ry’imitima riba buri munsi.Izuka ryacu ritangirira hano kuri iyi si. Imva Nyagasani ashaka kudukuramo ni icyaha. Imva ni inzangano, amacakubiri, ishyari, inzika, ubugome, ubugizi bwa nabi, ubwoba, ikinyoma, ubujura, ubusambanyi n’izindi ngeso. Uwabaswe n’izo ngeso mbi ni nk’aho yapfuye, ni nk’aho ari mu mva. Uyu munsi Nyagasani aje kutuvana mu mva. Aratubwira nk’uko yabwiye Lazaro ati”Sohoka” Niwumva ijwi rye ntunangire umutima ngo wigumire mu mva wamenyereye kwiberamo.Emerera Yezu wazutse akuzure, uzukane na We. Mwemerere akuvane mu gahinda, agusendereze ibyishimo; akuvane mu cyunamo, agutegurire ibirori, akuvane mu mwijima, akumurikire nawe ubere abandi urumuri, akuvane mu rupfu agusendereze ubuzima, ube muzim kandi utange ubuzima.
-
Kuzura abapfuye
Ubwo ni ubutumwa Yezu wazutse aduha uyu munsi.” Aho munyura, muvuge ko Ingoma y’ijuru yegereje. Mukize abarwayi, muzure abapfuye, ababembe mubakize, mwirukane roho mbi”(Mt 10,7-8). Yezu aduha ubutumwa bwo kuzura abapfuye. Ese birashoboka? Birashoboka. Si ukubasubiza ubuzima nk’uko Yezu yazuye Lazaro. Ni ukubafasha kugira ubuzima nya buzima.
Koko rero, abanyarwanda bavuga ko hari umuntu upfa bagahamba, hakaba n’undi upfa ahagaze. Abo bapfuye bahagaze nibo Yezu atwoherezaho. Tugomba kubafasha kuva mu mwijima, mu cyaha, mu ngeso mbi bakagendera mu rumuri, bakaba abana b’urumuri. Ni ukubavana mu gahinda bakagira ibyishimo.
Koko rero, abanyarwanda batari bake bameze nka wa muntu Ivanjili itubwira wari mu rugendo ava i Yeruzalemu ajya i Yeriko (Lk 10, 29-37). Yaje kugwa mu gico cy’abajura, baramwambura, baramuhondagura bamusiga ari intere. Umuherezabitambo aza kunyura iyo nzira, aramubona, arihitira. Haza kunyura umunyasamariya w’umunyampuhwe, aramubona, amugirira impuhwe, amwitaho.
Abanyarwanda benshi barakomeretse, bafite ibikomere ku mubiri no ku mutima. Nk’abakristu dufite ubutumwa bwo kwemerera Yezu akatwomora ibikomere dufite natwe tugafasha abandi gukira ibikomere tubagaragariza urukundo. Burya urukundo ni umuti, ni ifunguro. Babyeyi, mujye mutungisha abana banyu urukundo. Abashakanye, urukundo nirwo rwubaka urugo. Ubuze urukundo arwara “bwaki” ikira bigoranye.
“Nimwe bagabo bo kubihamya”. Ubutumwa Yezu aduha bushushanywa n’itara rya Pasika. Urumuri rwacu ni Yezu Kristu natwe tukagomba kumurikira abandi. “Urumuri rwanyu niruboneshereze rutyo abantu kugira ngo barebe ibyiza mukora basingize So uri mu ijuru.” (Mt 5,13-16). Guhimbaza Pasika ni ukwiyemeza kuva mu mwijima tukajya mu rumuri kandi tukabera abandi urumuri ari mu magambo tuvuga, mu bikorwa dukora, mu byemezo dufata, mu myifatire yacu mu buzima bwa buri munsi.
-
Umunsi mukuru w’impuhwe z’Imana
Uyu munsi mukuru washyizweho ku rwego rwa Kiliziya y’isi yose na papa Yohani Pawulo wa kabiri ku tariki ya 30 Mata 2000. Uhimbazwa buri mwaka ku cyumweru gikurikira Pasika nk’uko Yezu yabisabye Mama Fawustina (Helena Kowalska 1905-1938). Kuri uyu munsi Yezu asendereza impuhwe ze abamugana bose bamwizeye. Ntidutinye kumusanga uko twaba tumeze kose, n’ibyaha twakoze byose.
Koko rero, “Impuhwe z’Imana ni nk’amabere arese yuzuye mu gituza, maze umubyeyi agashimishwa n’uko umwana yonse agahaga akanezerwa. Impuhwe z’Imana ni nk’ijuru rirese imvura, maze ubushake bwacu bwo kuziyambaza no kuziringira bukamera nk’ishyamba rikurura imvura. Imitima yacu ikamera nk’ubutaka bwasomejwe n’imvura maze bukarumbuka”.
“Kugira ngo isi igarure ubuzima, ni ngombwa ko twemera impuhwe z’Imana. Twoye kuzishyiraho umupaka kuko iteka zihora zikeneye kuziba icyuho duterwa n’akaga kacu. Isi ntizigera ibona amahoro igihe cyose izaba itarahindukirirana icyizere impuhwe z’Imana”.
Impuhwe Imana itugirira iyo tuzakiriye, tuba imiyoboro yazo natwe tukazigirira abandi.
-
Abatagatifu Yohani wa 23 na Yohani Pawulo wa 2
Papa Yohani wa 23 abakuru baramuzi. Yabaye umushumba wa Kiliziya gatolika kuva mu 1958 kugeza 1963. Yateguye anatangiza inama nkuru ya Kiliziya (Konsili) ya Vatikani ya kabiri (1962-1965). Ikindi cyamuranze ni ukuvugurura Kiliziya kugira ngo urumuri rwa Kristu rurusheho kumurikira ibihe tugezemo. Inyandiko ze Amahora ku isi (Pacem in Terris) na Kiliziya Umubyeyi n’Umwigisha (Mater et Magistra) zikubiyemo inyigisho na n’ubu abantu bakizirikanaho.
By’umwihariko papa Yohani wa 23 niwe wahaye Kiliziya gatolika mu Rwanda, mu Burundi no muri Kongo ubuzima gatozi tariki ya 10/11/1959 mu nyandiko yise “Nk’akabuto ka Sinapis” (Cum parvulum sinapis granum). Ubwo misiyoni zahindutse paruwasi, vikariyati zihinduka diyosezi.
Papa Yohani Pawulo wa kabiri we ndumva abenshi tumuzi. Yasuye u Rwanda kuva tariki ya 7 kugera tariki ya 9/1990. Icyo gihe nigaga mu Iseminari Nkuru. Nagiye mu Misa yasomeye i Mbare muri diyosezi ya Kabgayi aha ubupadiri abadiyakoni barenga 50. Yakomeje ajya muri Bazilika i Kabgayi gusengera kumva z’abepiskopi Hirth, Classe na Déprimoz. Ese twamwigiraho iki? Yohani Pawulo wa kabiri yakundaga gusenga, agakunda gushengerera Isakaramentu ritagatifu no kuvuga ishapule. Yakundaga urubyiruko akarushishikariza kugira uruhare mu kubaka isi ishingiye ku rukundo. Yakunze kgusura ibihugu byinshi akomeza abakristu mu kwemera. Yaharaniraga ko umuntu uwo ariwe wese n’uko amaze kose yakubahwa. Ni muri urwo rwego yamaganye yivuye inyuma gukuramo inda, n’ubushakashatsi butesha agaciro ikiremwemuntu. Yohani Pawulo wa kabiri yatanze inyigisho zisobanura ku buryo buboneye urukundo rw’abashalkanye n’urugo rwa gukristu. Twamwigiraho kandi kubabarira kuko yababariye uwigeze kumurasa akamara igihe kitari gito mu bitaro. Twamwigiraho kandi kwikorera umusaraba tutinuba. Mu myaka ye ya nyuma yarembejwe n’indwara ariko akomeza ubutumwa bwe, yerekana kwakira ububabare gikristu.
Isengesho ryabo rikomeze riduherekeze kandi urugero rwiza rw’imibereho yabo rutumurikire.
Bavandimwe,
dukomeze duhimbaze mu byishimo ibirori bya Pasika. Iyi Pasika ya 2014 ibere buri wese intangiriro y’ubuzima bushya. Dusezerere muntu w’igisazira, duhinduke abana b’urumuri, turangwe n’ubumwe n’urukundo. Iyi Pasika idukomeze mu kwemera, itwongerere ukwizera kandi ituvugururemo urukundo n’impuhwe.
Maze Kristu twemera atubere urumuri, natwe tumurikire abandi duhereye mu ngo zacu, mu miryangoremezo, ku kazi, mu mashuri n’ahandi. Umubyeyi Bikira Mariya abidufashemo.
Pasika Nziza kuri mwese.
Padiri Alexandre UWIZEYE


text:
Rwanda Development Board (RDB) igaragaza impuzandengo iri kumubare utari muto y’abantu cyangwa campany ntoya ndetse nini zitangira ubucuruzi zikora byibuze imyaka itanu cg irimunsi yayo. Ibi biterwa n’amakosa aba yarakozwe mu gutangira ubucuruzi.
Abantu batari bake bibaza Ni gute nshobora gutangira neza ubucurizi bwange nkanagera kunzozi zange
Dore amakosa ugomba kwirinda mugihe uri gutangira
1. Kudategura gahunda y’ubucuruzi yanditse
Abacuruzi benshi batangira batarigeze bapanga gahunda y’ubucuruzi bwabo buzagenda. Gutangira bigomba kuba birikumwe nigishushanyo mbonera cy’ubucuruzi bwawe, kabone nubwo cyaba kiri kurupapuro rumwe. Kigomba kuba gikubiyemo amafaranga ukeneye gukoresha, uko uteganya kugurisha, ni inde uzagura ibicuruzwa byawe n’impamvu.
Kurundi ruhande gukora ubucuruzi buciriritse bisaba gukorera ibintu byinshi icyarimwe. Ugomba kugira urutonde rw’imirimo ya buri munsi ndetse n’ibintu ugomba gukora, ukabitondekanya bitewe n’akamaro kabyo.
2. Kudashora imari mu bikenewe ku isoko
Umubare utari muto waba rwiyemeza mirimo batekereza ko gutera imbere ari ugushora bike. Mu rwego rwo kugabanya ibihombo byinshi mugihe ubucuruzi bwanze. Abacuruzi bagitangira bakunda gutegura cyangwa se kugaragaza ibintu byiza, ariko hafi y’ibyo bagaragaza byose siko babikora. Iyi mitekerereze ishobora kuba iterwa n’ibitekerezo bituruka mukurebera kubandi batangira ubucuruzi bagahomba. Niyompamvu iyo bigeze mugushora benshi bahitamo kwifata cyangwa se gushora make kuruta gutangiza igishoro cyinshi bitewe no kurebera kubahombye batitaye kumenya icyabateye ibihombo
3. Kutubahiriza amasezerano ufitanye n’abantu
Rimwe mu makosa akomeye banyir’ubucuruzi cyangwa se ba rwiyemezamirimo birengagiza amasezerano bafitanye n’abantu kuyashyira mubikorwa rimwe na rimwe bagakoresha ibinyoma byinshi cyane mu gihe batangiye ubucuruzi. Muri make kutubahiriza amasezerano ni ntwaro yagusubiza inyuma n’ubwo umubano waba mwiza gute, ushobora guhagarara mu gihe nta gahunda cyangwa se amasezerano yigeze ashyirwaho ahamye n’abukoreshwa cyangwa nabo ukuraho ibicuruzwa.
4. Kwigwizaho imirimo wenyine
Ikosa rikomeye ba rwiyemezamirimo bakora ni ugutekereza ko ari bo bonyine bazikorera ubucuruzi, kandi bakagerageza gukora mu bwigenge batagisha n’inama. si byiza gutangira ubucuzi ugakora wenyine, ikiza ni ugushaka abajyanama bizewe kandi b’inararibonye kugira ngo bakuganirize ku bitekerezo byawe by’ubucuruzi, ingamba, imbogamizi, ndetse n’iterambere. Ubwenge n’imbaraga bigaragarira mu bwinshi bw’inama ugirwa nawe ukareba ikunogeye.
5. Kudasobanukirwa isoko ryawe n’intego zawe
Ikosa rikunze kugonga abashoramari benshi batangira ubucuruzi ni uku dasobanukirwa neza isoko cyangwa se abakiriya bakeneye. uko ubucuruzi butangira cyagwa kurundi ruhande bukorwa bisa nkaho byoroshye kuruta kuvugana n’abakiriya ngo umenye icyo bashaka, ariko ubundi nta buryo nabuto buhari bwo kumenya niba uri mu nzira nziza y’iterambere cyangwa mbi utagishije inama. Benshi bakora ikosa ryo kutakira ibitekerezo biturutse ku bakiriya babo, ni ngombwa kumenya ko kugira ibicuruzwa byiza akenshi bidasobanura ko ubucuruzi bwawe bwageze kurwego rushimishije.


text:
Inyigisho za Bibiliya
Bibiliya itanga inama nziza kurusha izindi ku bibazo bikomeye duhura na byo mu buzima. Nubwo imaze imyaka myinshi yanditswe, inama zayo ntizijya zita agaciro. Iki gice kizakwereka ukuntu inama zo muri Bibiliya ari ingirakamaro.—2 Timoteyo 3:16, 17.
Ntucikwe!
ABABYEYI N’ABASHAKANYE
Uko wakwigisha umwana wawe w’ingimbi cyangwa w’umwangavu gukoresha neza imbuga nkoranyambaga
Fasha abana bawe birinde ibintu bishobora kubateza akaga.
ABABYEYI N’ABASHAKANYE
Uko wakwigisha umwana wawe w’ingimbi cyangwa w’umwangavu gukoresha neza imbuga nkoranyambaga
Fasha abana bawe birinde ibintu bishobora kubateza akaga.
Iga Bibiliya
Gerageza aya masomo
Ushobora kwiga aya masomo uri kumwe n’ukwigisha.
Saba gusurwa
Muzaganira ku bibazo bishingiye kuri Bibiliya cyangwa ku byerekeye Abahamya ba Yehova
Ibikoresho bidufasha kwiga Bibiliya
Hitamo uburyo buzatuma kwiga Bibiliya bigushimisha.
Bibiliya yagufasha ite?
Amahoro n’ibyishimo
Bibiliya yafashije abantu benshi guhangana n’ibibazo, kudaheranwa n’agahinda no kugira intego mu buzima.
Kwizera Imana
Ukwizera gutuma ukomeza kwihangana kandi ukagira ibyiringiro by’igihe kizaza.
Ababyeyi n’Abashakanye
Abagize umuryango bahura n’ibibazo byinshi. Ariko inama Bibiliya itanga zishobora gutuma umuryango ugira ibyishimo.
Inama zigenewe urubyiruko
Menya uko Bibiliya yafasha urubyiruko guhangana n’ibibazo rukunze guhura na byo.
Imyitozo igenewe abana
Imyitozo ishingiye kuri Bibiliya yagufasha kwigisha abana bawe amahame yo muri Bibiliya.
Icyo Bibiliya ibivugaho
Ibibazo bishingiye kuri Bibiliya
Ibisubizo by’ibibazo bishingiye kuri Bibiliya urugero nk’ibyerekeye Imana, Yesu, umuryango imibabaro n’ibindi.
Ibisobanuro by’imirongo yo muri Bibiliya
Reba ibisobanuro by’amagambo n’imirongo yo muri Bibiliya abantu bakunze gukoresha.
Bibiliya n’Amateka
Kurikira inkuru ishishikaje igaragaza inkomoko ya Bibiliya. Suzuma ibimenyetso byemeza ko ivuga ukuri ku birebana n’amateka n’impamvu dukwiriye kuyiringira.
Bibiliya na siyansi
Ese Bibiliya ihuza na siyansi? Kugereranya ibyo Bibiliya ivuga n’ibyo abahanga mu bya siyansi bagezeho bishobora kugufasha.


text:
Isonga ryiza rya beto yoza
Ibicuruzwa birambuye
Ibicuruzwa
Turi abanyamwuga kubyara ibicuruzwa byogejwe hamwe ninshingano ziremereye hamwe na seriveri.
Ibyuma bikomeye byibyuma hasi nurukuta, intoki zasudishijwe hamwe na hamwe.
Imbaraga nyinshi zizamura amaso ibice nimpeta yo kwiba.
Ingano yose yibintu byubwoko bwisosiyete, kandi twishimiye kubyara ibyo usaba.
Mbere: Sk na HD Amashanyarazi ya pompe ya pompe ya Putzmeister Umuhuza Ibikurikira: 5 ”3000mm Centrifugal Gutera impanga urukuta rwa boom umuyoboro
Ohereza ubutumwa bwawe kuri twe:
Andika ubutumwa bwawe hano hanyuma utwohereze


text:
bintu 10 ugomba gutangira gukora ubu niba ushaka kuzakira
Burya gutera imbere bucye bucye ukaba uzagera ku bukire ntago ari ibintu byizana. Ababashije gukirigita ifaranga no kugera ku bukire hari byinshi usanga bahuriyeho. Aha twagerageje kwandika ibintu 10 ugomba kwitaho kurubu niba ushaka kuzaba umukire.
- Wikorera mu gihombo urya ibirenze ibyo winjije
Iri ni itegeko rya mbere ukwiye kwitaho igihe ushaka koko kuzakira. Uko umuntu akorera amafaranga ni nako ibiyamara byiyongera. Ibanga ryo guta amafaranga mubyo ugura, ukiyemeza kandi ukihatira gutakaza macye cyane kuyo winjiej ni ibanga rikomeye rikaba n’itegeko ugomba kugenderaho niba ushaka kuzakira. Ibi bivuze ko ntanarimwe ukwiye gukoresha amafaranga mu kwezi arenze ayo winjiza mu kwezi, ikibazo abatari bacye bagwamo.
2. Itunguze amategeko mato mato yo kuzigama uko winjije amafaranga
Burya hari icyo dukwiye kwigira kuri Leta z’ibihugu hafi ya byose byo ku isi. Imwe mu mpamvu zituma habaho ihindagurika ku mafaranga ava mu mufuka w’umuturage ajya mu isanduku ya Leta ni uko icyo umuturage aba yinjije kiba kiyongereye. Harubwo ukeka ko amafaranga wasabwe na Leta bigutunguye ko utari buyabone ariko ukayihigaho ukayabona ndetse ukayatanga.
3. Fungura Konti kuri bank imwe utemereweho kubikuza uko wishakiye
Ikifuzo cyo kugura uko ubonye ibyo wagura burya kiba muri buri muntu. Igihe ufite amafaranga kamere yawe igusaba kujya kugura ibintu rimwe na rimwe n’ibyo udakeneye ako kanya. Gufunguza konti ubitsaho amafaranga udafiteho uburenganzira bwo kubikuzaho uko wishakiye. Uko ubishoboye iyi compte wagakwiye kuyisabaho uburenganzira bwo kubikuza nyuma y’igihe kirekire kigushobokeye. Iri naryo ni itegeko ugomba kwitaho niba ushaka kuzatunga ifaranga mu buzima bwawe.
4. Gira utuntu twinshi tukwinjiriza amafaranga
Burya abatunze ifaranga, uganiriye nabo bakubwira ko ifaranga kuritunga urikesha ikintu kimwe bigoye. Ubu ni uburyo ugira aho ukura ifaranga hasanzwe wirirwa, ukagira n’aho ukura ifaranga utahirirwa. Ibi bigufasha kuba wagira ikikurengera igihe ubukungu bwawe buhuye n’ikibazo. Muri rusange usanga ababashije kugera ku bukire, baba bafite aho bakura ifaranga (Busienesses) zigera kuri 7 ibi bituma ayo uburiye iburyo uyabonera ibumoso (Uyu ni umugani w’ikinyarwanda)
5. Burigiye rya ibyo ushoboye kwishyura koresha uko ushoboye wirinde gutungwa n’imwenda
Kuguzaguza bya hato na hato burya biri mu biheza umuntu mu bukene. Igihe ubona koko ugiye kugura, itegereze neza urebe neza niba icyo ushaka kugura ufite ubushobozi bwo kukishyura. Koresha uko ushoboye icyo uguze cyose ube ubashije guhita ukishyura ako kanya nta kwikopesha.
6. Iyemeze buri mezi 3 icyo uzaba wagezeho ku iterambere ryawe mu byerekeranye n’imitungo
Igihe cy’amezi atatu, igihe wikurikirana umunsi ku munsi, kirahagije ngo ugereranye icyo uzaba ugezeho. Itegereze ukuri ku buryo winjiza ifaranga.
Teganya uti mu mezi atatu nzaba mbashije kwinjiza aya mafaranga, nzaba naraguze ibi , nzaba narazigamye ibi . Kugira iryo genamigabi bigufasha kumenya niba hari icyo wagezeho
7. Irinde gushora amafaranga yawe mu bibonetse byose
Iri naryo ni itegeko ukwiye kugenderaho niba ushaka kuzakira. Aha niba icyo ubonye cyose bakubwira ko kirimo ifaranga igengesere mbere yo gushora amafaranga yawe banze wige neza uko azunguka n’ibibazo byabaho byatuma uyahomba.
8. Gendera ku itegeko rya 50 – 30- 20
Iri ni itegeko rigena imibereho yawe ya buri munsi n’ikoreshwa ry’ifaranga. 50 % yakoreshe mubyo ucyeneye kugirango ubeho… kurya, kwambara, gukodesha inzu, transport,… igihe ibyo wabirangije 30% yakoreshe mubyo wifuza igihe bibaye ngombwa. Aha ni igihe wifuje kuba wasohokana n’abandi, n’ikindi wumva koko wifuza. 20% yazigame.
Muri makeya ibyo wakora byose wizigama afaranga ari munsi ya 20% y’amafaranga winjije.
9. Gendana n’abantu bakurusha ubwenge mu mikoreshereze y’amafaranga
Kubana n’abantu bazi gukorera ifaranga, bazi kuryitaho badasesagura mbese banakurenzeho mu iterambere ni ingenzi. Kugira abo wigiraho abakubera urugero ni ingenzi niba ushaka kuzatunga ifaranga. Igihe ukikijwe n’abagufasha kutubahiriza aya mategeko yose twavuze gutera imbere yawe bizakugora.
10. Isuzume ibyo wagezeho buri mwaka wihe n’intego z’ibyo uzaba wagezeho mu mpera z’umwaka
Niba uyu musni aribwo umenye ibi, hera ubu wisuzume kuva wavuka kugeza ubu ni irihe tegeko wubahirije muri aya? Niba utarabikora tangira ubu wisuzume kandi utangire. Ihe igena mugambi ry’icyo uzaba ugezeho mu mwaka uhereye nonaha, kandi iyi tariki uzajye ukomeza uyibuka uyihereho igihe uri kwisuzuma. Nyuma y’umwaka uhereye igihe ufatiye icyemezo, uzicare hasi urebe ibyo wagezeho muri uyu mwaka uzaba umaze ugendera kuri aya mategeko
Byanditswe na : Kimararungu Bruce


text:
Iyi ni antenne yo hanze ya antipine ya 4G LTE yumurongo.Hagati aho, irashobora gutegurwa hamwe na 2.4GHz 5GHz hamwe na ISM inshuro nyinshi.Umuhuza wa N wumugabo yemerera gushyirwaho kuri radio cyangwa terminal bitabaye ngombwa ko usimbuka.Hamwe nimirasire ya Omnidirectional hamwe nubushobozi buhanitse bugera kuri 90%, bizaguha imikorere myiza.Amazu adafite amazi ya ABS yemerera antenne ya 4G LTE gushirwa ahantu habi hanze.
1. SXW-4G-F14 ni mugari mugari wa 4G antenna yumuti wa 4G LTE hamwe na 2G, 3G gusubira inyuma, bikubiyemo imirongo yose ya selile kuva kuri 698-960MHz, 1710-2170MHz na 2500-2700MHz.
2. Ubushobozi buhanitse, inyungu nyinshi hamwe na omni-icyerekezo gitanga antenne ihamye kandi ihamye hamwe namakuru yinjiza menshi kugirango agere aho, inzira, sitasiyo ntoya, selile femto, gusubiramo, booster, ibikoresho byo gucunga amato nibindi bikoresho bya telematiki hamwe nibikenewe bya selile. .
3. Iyi antenne ya 4G ikozwe mubikoresho bya UV.Ni IP67 igipimo / Anti-UV. Umubiri wa N-igitsina gabo ni nikel-isize umuringa, nicyo cyiza cyiza cyo gukingira ruswa mu bidukikije bikabije.
• Kugera ku ngingo
• Imiyoboro ya 4G
Sitasiyo ntoya
• Femto selile, abasubiramo, booster
• Ibikoresho byo gucunga amato
• Ibikoresho bya terefone ngendanwa ya 4G


text:
Ku wa kabiri w’icya 26 Gisanzwe C, 01/10/2019
AMASOMO: 1º. Zak 8, 20-23; Zab87 (86),1-7; 2º. Lk 9, 51-56.
1.Iyogezabutumwa
Ukwezi kw’Iyogezabutumwa turagutangiye. Gutangiye twiyambaza Mutagatifu Tereza w’Umwana Yezu. Ni umurinzi w’Iyogezabutumwa n’Abamisiyoneri bose. Yavukiye muri Normandiya mu Majyaruguru y’Ubufaransa kuri Ludoviko Maritini na Mariya Seliya. Aba na bo bashyizwe mu rwego rw’abatagatifu ku wa 18 Ukwakira 2015. Tereza yakuriye nyine muri uwo muryango uboneye w’ubukirisitu kuva ku wa 2 Mutarama 1873. Afite imyaka ine nyina yitabye Imana. Ntibyamubujije gukurana ibyishimo dore ko na se yakoze uko ashoboye kugira ngo abakobwa be bose batagira icyo babura kuri roho no ku mubiri. Tereza yari afite bene nyina bane. Bose biyeguriye Imana mu ba Karumelita. Tereza yahawe uburenganzira na Papa Lewoni wa 13 yinjira mu Bakarumelita afite imyaka 15. Yagaragaje amatwara adasanzwe yo gukunda Yezu na bagenzi be. Yahoraga asabira abasaseridoti n’abamisiyoneri bose. Yifuzaga kuba umumisiyoneri ariko ntiyagira aho ajya dore ko yapfuye ajite gusa imyaka 24. Yagize amahirwe aba umwana usukuye ku mutima no ku mubiri. Nta cyigeze kimwanduriza roho n’umubiri. Yarinze ava kuri iyi si atsinze ibishuko byose byamwanduriza roho n’umubiri. Yavuye kuri iyi si ntawe ushidikanya ku butagatifu bwe. Ku wa 29 Mata 1923, Papa Pio wa 11 yamushyize mu rwego rw’Abahire. Yamushyize mu rwego rw’Abatagatifu ku wa 17 Gicurasi 1925. Ni urugero rwacu. Ni urugero rw’urubyiruko rwose. Tumwiyambaze kenshi twe tugowe cyane muri iyi si irimo ibihindanya urukundo rwacu n’Imana na bagenzi bacu. Urukundo rwa kimuntu rudutanga imbere. Twarimbuka tudatwikiriwe n’Impuhwe z’Imana.
2.Gusoma no kumva Ibyanditswe Bitagatifu
Muri uku kwezi kudasanzwe kw’Iyogezabutumwa tuzamurikirwe n’ubuzima bwa Trereza w’Umwana Yezu. Ejo Papa yasohoye ibaruwa idasanzwe “Ahugura ubwenge bwabo” (Lk 24, 45) ishyiraho itegeko ryo guhimbaza bidasanzwe icyumweru cya Gatatu mu Byumweru bisanzwe by’Umwaka wa Liturujiya. Kizaharirwa Ijambo ry’Imana. Buri Paruwasi izajya ikora ibishoboka igaragaze ko Ibyanditswe Bitagatifu bifite umwanya w’ibanze mu buzima bwa Kiliziya n’ubw’umukirisitu wese. Iyo baruwa yasohotse ejo nyine ubwo twahimbazaga Yeronimo wabaye igihangange mu gusobanukirwa n’Ibyanditswe Bitagatifu. Papa ashaka ko Ijambo ry’Imana riba ari ryo shingiro ry’ubutumwa bwose bwa Kiliziya kuko “Ubutumwa bwa Yezu Kirisitu na Kiliziya ye budashobora kumvikana nta Byanditswe Bitagatifu” (Abahugura ubwenge nimero 1). Papa ashaka ko ubutumwa bukorwa muri Kiliziya bugeza abantu ku kwivugurura nyako. Ibyo bishoboka na none iyo twumva neza ibyo dusona: “Iyo dusoma Ibyanditswe Bitagatifu uko byahumekewemo na Roho Mutagatifu byandikwa, bikomeza kuba bishyashya…Ibyanditswe bitagatifu bibuganiza umwuka w’ubuhanuzi mu muntu wabisobanukiwe”.
Tuzakora ubutumwa bugende neza nidusobanukirwa ko Imana iri kumwe natwe. Ntidukwiye kubishidikanyaho. None kubona n’aba kera mu gihe cy’umuhanuzi Zakariya barabisobanukiwe! Muri ibyo bihe bamenye ko Imana iri kumwe na bo, ko izakoranyiriza amahanga yose i Yeruzalemu akayisingiza akunganira Abayahudi mu kwamamaza Umukiro itanga. Amahanga yose yahamagariwe ubuyoboke nyakuri. Nta hanga na rimwe ryahejwe. Nta muntu n’umwe wigijweyo. Nta gisekuru na kimwe kizasibanganya ayo mabanga y’Umukiro. Ni yo mpamvu guhagurukira kuvuga ubutumwa bihoraho kandi Imana itora bamwe ku buryo bwihariye ngo begukire ubwo butuma.
- Tugire dute abumva nabi?
Abanagira imitima bahozeho bazahoraho. Akenshi ubunangizi bubera inshoberamahanga abamisiyoneri n’abandi bose basogongeye ku Nkuru Nziza. Bahora bibaza impamvu abantu bamwe bigira ingunge bakaba ba nyamwigendaho kandi Umubyeyi wabo ubakunda adahwema kubahamagara! Hibazwa impamvu habaho kurwanya ibyiza Inkuru Nziza ya Yezu izaniye isi. Si ubu gusa tubyibaza. Aba mbere babyibajije ni intumwa za Yezu cyane cyane Yakobo na Yohani. Aba bo rwose kamere muntu yaranze bifuza ko Abanyasamariya bari banze kwakira Yezu bahura n’umuriro ukabakombora. Yezu Kirisitu bari bataramumenya neza. Bari batarasobanukirwa ko Jambo wigize umuntu ari Intama y’Imana izira ubwandu. Bari bataramenya ko adahinduza agahato. Ni yo mpamvu yabatonganyije. Yabacyashye ashaka kubumvisha ko inabi ititurwa inabi. Impamvu iyi si yacu izahora mu marira, ni uko iyo nyigisho ya Yezu itaramenyekana: inabi iriganje, ikibi kirivuga. Ndetse akenshi usanga ineza yiturwa inabi! Yezu yigisha ineza n’amahoro biva ku mubano uhamye n’Imana Umuremyi wa byose.
Bumvise icyatumye Yezu amanuka mu ijuru nyuma y’izuka. Ni Roho Mutagatifu urebye watumye ubwenge bwabo bufunguka batangira gusobanukirwa. Twibuke ko ku munsi yazutseho, Yezu yabegereye akabahuhaho Roho we Mutagatifu ati: “Nimugire amahoro…Nimwakire Roho Mutagatifu. Abo muzakiza ibyaha bazabikizwa, abo mutazabikiza bazabigumana” (Yh 20, 19.22-23).
- Dusabe twisunze Abatagatifu
Nimucyo duhore tuzirikana Ijambo ry’Imana. Dusabire abanyabyaha banangira imitima. Twisabire natwe igihe twatembagaye tubashe kubyuka tugira tuti: “Nyagasani tubabarire”. Yezu Kirsitu abisingirizwe. Umubyeyi Bikira Mariya aduhakirwe. Tereza w’Umwana Yezu akomeze atube hafi we wagize ati: “Ubutumwa bwanjye ni urukundo. Nzaba umumisiyoneri w’urukundo”. Abatagatifu Verisimo, Magisima na Yuliya ndetse na Ramani bahowe Imana badushyigikire.
Padiri Cyprien Bizimana


text:
UMWUGA W'ISHYAKA
Jiangxi ZhuoRuiHua Meidical ibikoresho Co, Ltd ikora cyane cyane muri R&D, gukora no kugurisha ibikoresho byo gupima endoskopi nibikoresho bikoreshwa.Twiyemeje gutanga ibicuruzwa byiza, bihendutse kandi biramba kubitaro n'amavuriro bitagerwaho n'inzobere mu by'ubuzima ku isi.
UMUSARURO WACU
Ibicuruzwa byacu byingenzi birimo: Disposable Biopsy Forceps, Disposable Cytology Brush, inshinge za inshinge , Hemoclip, Hydrophilic Guide Wire, Igiseke cyo gukuramo amabuye, umutego wa Disiposable Polypectomy, nibindi , bikoreshwa cyane muri ERCP, ESD, EMR, nibindi. Ubu ZhuoRuiHua yabaye imwe. mubakora umwuga wo gukora Endoscopic ikoreshwa mubushinwa.
INAMA YACU
Hamwe nimyaka yuburambe twakusanyije no gukomeza isi yose, ISO 13485: 2016 na CE 0197, kugirango tubashe guhaza ibyifuzo byiza mubuvuzi bwa Gastroenterology na Digestive Health.Ibicuruzwa byoherejwe mu bihugu birenga 30 n'uturere.
Twama twumva ibikenewe kumasoko, dukorana nabaganga nabaforomo kwisi yose kugirango tumenye tekinike nuburyo bushya.Gabanya neza ikiguzi cyo gusuzuma no kuvura endoskopi, no kugabanya umutwaro kubarwayi.Mu kwibanda ku gukomeza kunoza imikorere yubuyobozi hamwe hamwe no kubungabunga ibicuruzwa neza, ZhuoRuiHua yihatira kuzana iterambere rikomeye mu ikoranabuhanga hagamijwe kugera ku ntera nshya y’indashyikirwa mu bicuruzwa na serivisi.
Mu bihe biri imbere, isosiyete izakomeza kwibanda ku bushobozi bwibanze bwo guhanga udushya mu buvuzi na R&D, ikomeze kwagura no gushimangira umurongo w’ibicuruzwa, kugira ngo itange isoko ryiza mu bijyanye no gusuzuma indwara ya endoskopi no kuvura ibikoreshwa mu isi yose.
KUKI DUHITAMO?
Icyemezo
Ibicuruzwa byose ni CE na ISO13485 byemewe
Igiciro
Dufite umurongo wo kubyara, kandi dushobora gutanga igiciro cyo gupiganwa.
Ubwiza buhanitse
Kuva kubikoresho fatizo kugeza kumusaruro wanyuma, buri ntambwe isubirwamo nabakozi bacu kugirango tumenye neza ko unyuzwe.
Gukora neza
Ibicuruzwa byose ni CE na ISO13485 byemewe
Uruganda
Isuku yicyumba nibikorwa remezo bya sisitemu muburyo bwa GMP.
Igishushanyo cyihariye
Serivisi ya ODM & OEM irahari.
Amateka
2018.08
Ubuvuzi bwa ZhuoRuihua Bwashinze kandi bufata ubwato ejo hazaza.
2019.01
Yarangije gushinga ibiro n’ibigo byayo mu Bushinwa, ikigo cya ZhuoRuihua Medical China R&D cyashinzwe i Ji'anm, ikigo cyamamaza cyashinzwe i Guangzhou na Nanchang.
2019.11
Yabonye Icyemezo CE0197 na ISO13485: 2016 Icyemezo cya sisitemu yubuziranenge bwibikoresho byubuvuzi na TUVRheinland.
2020.10
Ibicuruzwa bya ZhuoRuihua birashobora kuboneka kwisi yose mubihugu byinshi no mukarere. Kohereza mubihugu birenga 30.
2021
Usibye ibicuruzwa bitandukanye bya endoskopique biopsy, Ubuvuzi bwa Zhuoruihua bwateje imbere umurongo wibicuruzwa bya EMR, ESD na ERCP, Kandi bizakomeza gutunganyiriza umurongo wibicuruzwa, nka OCT-3D, gusuzuma indwara ya kanseri hakiri kare no kuvura, ibicuruzwa bya ultrases ya endoskopi nibisekuru bishya. ya microwave ibikoresho byo gukuraho.


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Gusoma konona ubwenge uko ari ko
Kubw’ibitabo byinshi bihora byoherezwa biva mu icapiro, abasaza n’abasore bagira ingeso yo gusoma bafite ubwira kandi bagasoma ibyo hejuru gusa, maze ubwenge bukabura imbaraga yabwo yo gutekereza ibigize umumaro. Ikindi kandi, ibinyamakuru n’ibitabo byinshi bimeze nk’ibikeri byo mu Misiri byuzuye mu gihugu, si uko ntacyo bimaze gusa, bikaba bitagize icyo byungura, ahubwo biranduye kandi byangiza umutima. Amaherezo yabyo si ukwangiza ubwenge gusa, ahubwo byonona kandi byica umutima. 3 Ed. 189, 190;IZI2 85.5
Mu by’abana n’abasore bigishwa, umwanya munini uhabwa ibitekerezo bitari iby’ukuri, birimo ibinyoma n’ibitekerezo by’ibihimbano. Ibitabo bimeze bityo ni byo bikoreshwa mu mashuri kandi biri mu ngo nyinshi. Ababyeyi b’Abakristo bashobora bate kwemerera abana babo gukoresha ibitabo byuzuye amagambo y’ibinyoma? Igihe abana babajije ubusobanuro bw’ibitekerezo binyuranye cyane n’iby’ababyeyi babo bigisha, icyo basubizwa ni uko ibyo bitekerezo atari ukuri; nyamara ibyo ntibikuraho ingaruka mbi iturutse ku kubikoresha. Ibitekerezo byo muri ibyo bitabo biyobya abana. Byerekana imibereho mu buryo bw’ibinyoma. bigatera ubushake bwo kwemera ibinyoma.IZI2 86.1
Ntabwo ibitabo birimo amagambo ahindura iby'ukuri bikwiriye gushyirwa mu maboko y'abana n’abasore. Mu byerekeye kujijurwa. abana bacu ntibakwiriye kugira inama bahabwa zibasha kuba imbuto z’icyaha. 4 CT 384, 385, 385; CT 135,136 ;IZI2 86.2
Ahandi akaga gakomoka dukwiriye guhora twirinda ni ugusoma ibitabo byanditswe n’abatari Abakristo. Bene iyo mirimo iyoborwa n’umwanzi w’iby’ukuri, kandi nta n’umwe wabisoma ngo abure gushyira umutima we mu byago. Ni iby’ukuri yuko abo byamaze guhindura hanyuma bakira; ariko abamaze gukururwa n’ibibi byabyo, baba bishyize mu butware bwa Satani, maze akabagira abe rwose. Igihe bararikira ibishuko bye kubazaho, nta bwenge baba bafite bwo kubisobanukirwa cyangwa imbaraga zo kubitsinda. Imbaraga ireshya kandi iroga, no kutizera no gukiranirwa byibohera ku bwenge bwabo.IZI2 86.3


text:
Ngo umukristu utazatanga amafaranga mu Kigega AgDF ni inyangarwanda ?
Iki kibazo umwanditsi wa Zaburi ya 11 yibaza ku murongo wa 3 ni cyo cya mbere cyanje mu mutwe maze gusoma ubutumwa bw’umwepiskopi wa Kabgayi Musenyeri Smaragde Mbonyintege ashishikariza abakirisitu kwitabira gutanga umusanzu mu kigega AGACIRO DEVELOPMENT FUND. Reka mbanze nisegure kuri uyu mushumba kuko icyo nzinduwe no kunenga si we (ntacyo dupfa), ahubwo ni igitekerezo cye n’amabwiriza ye bikingira ikibaba akarengane kandi bigakorwa mu izina ry’Uhoraho njye na we twemera kandi duhuriyeho. Ariko kugira ngo twumve aho imyumvire y’uyu mushumba ihabaniye n’ivanjili, reka turebere hamwe umuco wa Kiliziya mu bihe nk’ibyo u Rwanda rurimo.
1.Kiliziya yitwara ite mu mibanire yayo n’ubutegetsi bwa politiki.
Umuco wa Kiliziya umuntu yawushyira mu bice bitatu: Gufatanya, kwitarura, no kwifata (kugenza make). Gufatanya binyuzwa mu bikorwa binyuranye leta ihuriramo na Kiliziya ku neza y’abaturage (amashuri, amavuriro n’ibindi). Kwitarura bikorwa iyo Kiliziya ishaka gutungira agatoki ibibangamiye abaturage. Ibinyuza mu butumwa (inyandiko, inyigisho…iyo ibintu bikomeye cyane kandi byadogeye ni ho yitabaza ibikorwa nko kwitabira imyigaragambyo). Kwifata bikorwa mu gihe Kiliziya ibona ibikocamye ariko ikabona wenda kubyamagana byakwica byinshi igahitamo kuryumaho ngo biyifashe guca mu nsi ikore iyo bwabaga ngo ibyo bihinduke. Aha natanga urugero ngo byumvikane neza. Nyuma ya jenoside, imiryango mpuzamahanga ntiyari yorohewe kwinjira muri za gereza. N’iyo bajyagamo, kubera ikibazo cy’ururimi n’ingenza za FPR zitabavagaho, byari bigoye kumva akababaro k’imfungwa. Umwe mu bihayimana wakoze muri ubwo butumwa yansobanuriye uburyo birindaga kugira icyo banenga ku ihohoterwa ryakorerwaga imfungwa ngo batimwa uburenganzira bwo kuzagaruka, ahubwo bagahitamo gutara amakuru y’impamo bakazayashyikiriza ya miryango mpuzamahanga ngo iteze ubwega ku isi hose. Kandi koko byagize akamaro nyamara abantu bakora bucece.
2.Musenyeri Mbonyintege yadukanye intege nshya!
N’ubwo gufatanya bisanzwe hagati ya Kiliziya na leta, kirazira ko Kiliziya yamamaza gahunda za Leta mu nyigisho no mu nyandiko. Ibi bikorwa mu rwego rwo kwirinda gutera urujijo. Iyo umwepiskopi atanze inyigisho cyangwa ubutumwa, aba avuga mu izina rya Kristu, bigatuma ubutumwa bwe ari nk’itegeko ku bemera ashinzwe. Kenshi habayeho abasenyeri bivugwa ko bashyigikiye ubutegetsi ubu n’ubu. Urugero rujya ruvugwa ni Mgr Visenti Nsengiyumva wahoze ari arkiyepikopi wa Kigali. Yageze n’aho ajya muri Comité Centrale ya MRND. Nyamara ntawe uzahirahira ngo abone ibaruwa yaba yaranditse ashishikariza abantu gahunda z’ubutegetsi yari ashyigikiye. Mu “Kinyarwanda” cyiza babyita “être intelligent”. Gahunda za leta n’aho zaba nziza, si cyo musenyeri ashinzwe kwamamaza. Impamvu ingana ururo: niba ari nziza, ntizikeneye kwamamazwa kugera n’aho umwepiskopi abizamo (akeza ubundi karigura); niba zikeneye kwamamazwa kugera n’aho bihagurutsa umwepiskopi, ni uko zitari nziza, hakaba hakenewe ingufu zidasanzwe mu kuzicengeza. Ese kuki iki kigega gikeneye kwamamazwa na Musenyeri? Ihurizo rya mbere ni aho riri.
3.Tugeze aho Umusenyeri yamamaza inda z’indaro.
Ubusanzwe Kiliziya yamagana inda z’indaro n’abazibyaye ikabashyira mu bagarukiramana (simbiyishimiye njye nubaha bose kuko tuva ku Mana imwe tukavuka tureshya mu gaciro, nifashishije gusa iri gereranya mu gusobanura ingingo). Biratangaje kubona umusenyeri yamamaza ikinyendaro. Muti gute? Mu gihugu, amategeko ni ryo sezerano rigena imibanire hagati y’abagituye, rikagena uburenganzira n’inshingano nk’uko bigenda mu bashakanye. Ibikorewe hanze y’amategeko byose byitwa uburiganya n’urugomo. Ngiryo ishingiro ry’ikigega musenyeri azinduwe no kwamamaza. Ni ikinyendaro kuko kitazwi n’amategeko. Iyo Mbonyintege atora agatege ashishikariza abantu gutanga imisoro, byari kugira uruhengekero mu Rwego rwo kubagira abanyarwanda bubahiriza amategeko. Iki kigega cya musenyeri na FPR nta tegeko rikigenga ribaho. Ntawe uzi iyo kiva, iyo kigana, icyo kigamije, uko gicungwa….byose ni urujijo. Imbere y’amategeko ni ikinyendaro. Iki ni cyo kinyendaro cy’ukuri naho ureke ba bana nyaguhirwa na ba bakobwa nyakubyara bafungirwa amasakaramentu ! Nyakubahwa Musenyeri wagiye ukenga. Ngo inyamaswa idakenga yishwe n’umututizi. Niba ushaka gutanga umusanzu mu kwigisha iterambere, kangurira abantu kuyoboka Rwanda Revenue, batange imisoro. Iby’ikigega uzi bigana he?
4.“Ngo gukunda igihugu?”: Musenyeri sinkubujije gutera igipindi, ariko se n’utagera ntagereranya?
Mu ibaruwa ye musenyeri aragira ati: “Kiliziya y’u Rwanda yakiriye igitekerezo cy’ikigega cy’iterambere AGACIRO DEVELOPMENT FUND nk’uburyo buhawe umunyarwanda kugaragaza urukundo afitiye igihugu cye n’uruhare rwe mu iterambere”. Sinzi igihe abo mu ijuru bakorera ibiruhuko, ariko ubanza Roho Mutagatifu ahuze muri ino minsi! Muti gute?
Nyakubahwa Musenyeri, kuki wumva umunyarwanda akwiye kugaragariza urukundo afitiye igihugu hanze y’amategeko ? Ese ntibyari bihagije ngo agikorere atange n’imisoro? Ko uri mukuru se, hari ahandi wabonye abantu babanza guhagarara hanze y’amategeko ngo bagaragaze ko bakunda igihugu? Reka mpakubwire. Ni mu mafuti. Icyo baba bita gukunda igihugu, ni “euphémisme”. Ni nk’iyo tuvuze ko injangwe “ikunda” imbeba! Ubu se tuvuge ko utazi gutandukanya amategeko n’ibindi bikorera mu kirere? Ikibabaje ariko, ni uko Musenyeri Mbonyintege ahaye umugisha itotezwa ku manywa. Kuri we, gukunda igihugu bigaragarira mu gushyigikira iki kigega! Aka ni akumiro! Ubwo udashyigikiye iki kigega ntakunda igihugu kandi ngo ntaharanira iterambere. Reka FPR yirare mu baturage n’ikiboko, n’umugisha wa musenyeri Mbonyintege rugeretse! Uzongera kurevura ni nde? Abadashyigikiye ikigega Mbonyintege abahinduye inyangarwanda amanywa ava ? Yewe na FPR ari yo mbangukiragutebuka mu rugomo yari yarifashe. Yari itarageza ahangaha. Abambaza Roho Mutagatifu mumubwire ibiruhuko abicikirizemo naho mu rwa Gasabo intama zirashize zitanzwe n’umushumba wakagombye kuzirengera!
5.Icyo nshima ibaruwa ya Musenyeri Mbonintege.
Iyi baruwa ni igipimo ntashidikanywa cy’aho igitugu kigeze mu mitwe y’Abanyarwanda. Ingaruka mbi kurusha izindi ituruka ku kubaho mu butegetsi bw’igitugu, si ukubura uburenganzira. Ahubwo ni uko icyo gitugu kigenda gicengera buhoro buhoro mu mico y’abantu, bakagera aho bumva ari ibintu bisanzwe. Bitangira ari umutwaro, bikarangira ari intwaro n’inyitwaro. Abantu twese ubusanzwe twaremanywe kamere yo kwigenga. Nyamara iyo dutinze mu butegetsi bw’igitugu, bitangira turemerewe no kubaho binyuranye n’uko dutekereza, bikarangira dutekereza bihuje n’uko tubaho (à force de ne pas vivre comme on pense, on finit par penser comme on vit).
Umugabo utari kure ni uyu musenyeri. Ubusanzwe Kiliziya gatolika ishyigikiye uburenganzira ku mutungo bwite (droit à la propriété privée) ikanamagana ababuhohotera. Musenyeri se ashingira kuki ategeka abakozi bo mu bigo binyuranye gukora ku mutungo wabo ngo bawuterere baringa? Kabone n’ubwo bakora mu bigo ayobora muri Diyosezi, umushahara wabo ni umutungo bwite. Nta jambo musenyeri awufiteho. Kirazira kwivanga mu buzima bwabo bwite. Keretse niba abafata nk’abagaragu!
Hari ikindi nshima iyi baruwa ya musenyeri. Bibiliya ivuga ko Abayisiraheri, bamaze kwigobotora ubucakara bwa Misiri, byabatwaye imyaka 40 yose Imana ibazengurutsa mu butayu ngo ubuhake bubashire no mu myumvire. Ubundi sinajyaga numva icyo bishatse kuvuga. Ubu ndabyumvise. None se niba nyuma y’imyaka isaga 50 ab’indobanure muri twe bakifitemo imyumvire y’ubuhake kugera aho bategeka umukozi icyo akoresha umushahara we…N’aho abayisiraheri bari inyamibwa. Bo byabatwaye imyaka 40 gusa. Awa! Twe na nyuma ya 50 ruracyageretse!
6.Musenyeri mu irushanwa ryo gukamisha ane.
Ubusanzwe mu kinyarwanda bavuga ko umuntu akamisha abiri bagenura ko ibyo afite akora ibishoboka ngo abibyaze inyungu nyinshi ishoboka. Iyo bavuze ko akamisha ane, baba bavuga ko akabya, bishobora kubyara ubusambo n’urugomo kuko ubusanzwe nta muntu urenza amaboko abiri. Iki kigega rero musenyeri yamamaza ni rukamishane.
Bijya gutangira, baratubwiye ngo ministeri iyi n’iyi yatanze aya, n’abakozi bayo batanga aya: Ukibaza amafaranga aba mu mutungo wa ministeri atari aya leta iyo ava. Niba se ari aya leta, bivuze iki kuyavana aho ari ukayashyira mu kigega? Mu by’ukuri, imbere y’amategeko ni ubujura. Musenyeri ati natanzwe! Kunyereza umutungo w’abaturage si ikindi ni ukuwuvana mu nzira zigenwa n’amategeko ukawushyira mu zitagenwa n’amategeko. Imbere y’amategeko, iki kigega ntaho gitaniye n’umufuka w’umuntu ku giti cye. Musenyeri Mbonyintege ati ntunsige turajyana!
Reka dufate urugero rw’umuntu Mariya, umwarimukazi w’umukirisitu gatolika mu ishuri rya diyosezi ya Kabgayi: nimurebe akaga ahuye na ko kandi na musenyeri akagaha umugisha wa gishumba.
1)Mariya atanga imisoro, ikajya mu mutungo Leta ikoramo ishora mu bikorwa binyuranye. Iyo ministeri n’ibigo bya leta bitanze umusanzu mu gaciro, Mariya aba awutanze.
2)Mu minsi ishize, nyuma y’aho abarimu batereje ubwega ko imishahara yabo yafatiriwe ku ngufu ministri Rwangombwa yavuze ko nta musanzu bazatanga. Musenyeri we ateye indi ntambwe kuko atanze amabwiriza ko uyu mwarimukazi ari inka ikamwa. Azatanga umusanzu mu nzira uyu mushumba yagennye. Ubwa kabiri awutanga.
3)Mariya atanga ituro rya Kiliziya uko umwaka utashye rigafasha Kiliziya mu mutungo wayo. Aha ni ho Musenyeri yakoze mu nama yabaye kuva 28 kugeza 31 kanama 2012 atanga umusanzu. Mariya aha na ho yahagize uruhare. Bwa gatatu.
4)Mariya atanga ituro ku cyumweru mu gufasha Paruwasi ye, none ngo za paruwasi ziriga uko zizatanga imisanzu. Ubwo Mariya azaba yongeye “gukamwa” bwa kane.
5)Agahomamunwa ni uko hejuru y’izi ngeri zose musenyeri yavuze zo gutangirwamo umusanzu yongeyeho n’iyi “ abakristu bacu muri za paruwasi bazabirebera hamwe n’inzego z’ibanze mu midigudu yabo n’imirenge yabo”. Aha na ho Mariya ategetswe kutahabura! Bwa gatanu.
Nyakubahwa Musenyeri, umutungo paruwasi zizatanga utava mu bakirisitu ni uwuhe? Umutungo za diyosezi zizatanga utava mu bakirisitu ni uwuhe? Muramutse mufashe mu mfashanyo, byaba ari ukunyereza (détournement de l’intention du donateur). Hejuru y’ibyo uti bazarebe mu mirenge uko bahatanga umusanzu ! Nyakubahwa, iyo mba ntaratojwe ikinyabupfura ibi mba mbyise ubusahuzi, ariko reka noye gukoresha iri jambo nivugire ko ari ugukamisha ane, ufite amatwi yo kumva azambyumve uko ashaka. Ku isi hose, hari ihame ryemewe ko abaturage bashinzwe gushyigikira leta mu bikorwa rusange babinyujije mu misoro igenwa n’amategeko. Iyi « théorie économique yawe na FPR » ni nshyashya mba ndoga Sekuvumba ! Muyanditseho agatabo kahindura amateka mu bijyanye n’ubukungu.
7.Iyi baruwa ya Musenyeri ikoze amateka.
Uyirebye wihuta hari utuntu tubiri dushobora kugucika kandi nyamara ari ingenzi.
Icya mbere, Mbonyintege abaye uwa mbere uhinduye izina rya P.O. Box cyangwa B.P. Nyuma y’aho uturere twinshi leta ya FPR iduhinduriye amazina, habaye ikibazo cya za boîtes postales. Zose rero ntizigeze zihinduka n’ubwo leta yabyifuzaga, impamvu ikaba ko ayo mazina ari yo azwi mu ishyirahamwe mpuzamahanga ry’amaposta, kuyahindura bigasaba inzira ndende kuko bisaba kumenyesha ahantu henshi. Ni yo mpamvu bayaretse kugeza ubu. Dutanze urugero, B.P. ya Diyosezi ya nyundo iracyari 85 Gisenyi, si 85 Rubavu n’ubwo ubu ari ryo zina ry’umugi. Iya Cyangugu ni B.P. 5 Cyangugu, si B.P. 5 Rusizi n’ubwo ubu ari ryo zina ry’umugi. Kabgayi na yo iracyari B.P. 66 Gitarama. Mbonyintege rero mu Rwego rwo kwihuta agakabya kurusha na FPR ubwayo ati « B.P. 66 Muhanga (Gitarama) ». We yumva ikilatini reka mubwire ko ibi ari magna passus extra viam. Ubu se koko tuvuge ko ubu na bwo ari ubutumwa bwa musenyeri gufata iya mbere mu guhindura amazina ya za B.P. ! Iki ni ikimenyetso kiranga uko uyu mushumba ahagaze mu mutima. Ashishikajwe na gahunda za leta ku buryo hari n’ubwo ayitanga imbere, ariko yihuta nk’uwayobye.
Ikindi gitangaje, ni ukubona ibaruwa y’umusenyeri itarimo ijambo Imana cyangwa Kristu. Yewe, rimwe na rimwe n’abapagani baragusuhuza bati Yezu akuzwe. Musenyeri mubyeyi, koko pe habe no kubwira abantu uti mbifurije amahoro y’Imana. Ubu se iyi baruwa uwakataho umutwe (ahari ibirango bya Diyosezi) agakataho n’ahahera (hari izina na sinya) akabisimbuza iby’umuyobozi w’akagari murabona hari uwakumva itandukaniro mu mvugo?
Ikiranga umushumba si ibyo avuga gusa, ni n’uburyo abivuga. Uburyo yanditse (style) ni nk’amabwiriza atanzwe na Gitifu w’akagari cyangwa umurenge. Abashumba ubundi babereyeho gutanga umugisha. None bigeze aho batanakitubwira bati tubaragije Imana cyangwa bati tubaramukije muri Kristu! Niba ari aha bigeze, nyakubahwa uduhe agahusa umugisha tujye tuwisabira kwa ba Gitifu na ba Afande, kuko mbona byose byabaye umucuri n’akavuyo.
Umwanzuro : iyo igihugu cyose cyataye umuco, intungane yaba igishoboye iki kandi?
Natangiye nibaza iki kibazo cy’umuririmbyi wa zaburi none reka mbereke aho gihuriye n’amateka turimo. Dutuye mu gihugu cyataye umuco aho nta we ugishishoza ngo agire ati nimugenze make, nimushyire mu gaciro.
Reka dutebye ngo tudaheranwa n’umujinya ku karengane kagirirwa abaciye bugufi.
Umusazi yagiye kwa muganga, muganga amubaza uko byatangiye, undi araterura ati : « Muganga narapfakaye nyuma ndasumbakaza (kurongora umugore uvuye mu rundi rugo). Umugore wanjye rero yazanye umwana w’umukobwa. Amaze gukura data aba aramurongoye. Ubwo uwari umwana wanjye aba ahindutse mukadata. Uwari data aba abaye umukwe wanjye, mba mbaye sebukwe. Umugore wanjye aba abaye umukazana na bamwana wa data, ndetse aba abaye nyogokuru ubyara mukadata. Bukeye baribaruka. Ubwo uwo mwana aba abaye murumuna wanjye n’umwuzukuru icyarimwe. Nagerageje kureba uko nabicangura, ndatekereza kugeza igihe byivanze »!
Ibi se bihuriye he n’ibyo twarimo? Kuva kera habagaho abakuru n’abasore; inararibonye n’abatangizi; abashyira mu gaciro n’abatwarwa n’umuyaga; abanyabwenge n’injiji. Ikirema igihugu si uko abantu basa, ahubwo ni uko iteka buzuzanya, uwihuta cyane akagira abamubwira bati gabanya utayoba; uwayobye bati vunura; uwishyira ejuru akagira abamubwira bati itonde utangwa. Ibyacu rero byarivanze ku buryo bigoye gutandukanya abantu mu nzego zabo. Iyo ugerageje kubicangura, mu mutwe harashyuha nk’ahuriya musazi. Ikigaragaza ko u Rwanda rugeze kure, ni uko twese dusigaye tubyumva kimwe nka ya mvugo y’abato. Imbyino ipfa guterwa, abo wakekagaho ubushishozi ukabona bagutanze mu mudiho badategereje no kumva inyikirizo ngo bamenye injyana iyo iva n’aho igana.
Igihugu ni nk’itorero. Biba byiza iyo buri wese ahagaze mu mwanya we. Abari bagashayaya; abategarugori bakabyina urucunda; intore z’abasore zigahamiriza; abagabo b’ibikwerere bakivuga mu kinimba. Aho u Rwanda rugeze, rusa n’itorero, aho abagore biyereka gitore; abakobwa bakivuga mu kinimba; abagabo bakabyima urucunda; abasore bagashayaya. Muri uru rwego, ntibitangaje ko umwepiskopi yitangira kwamamaza AGACIRO DEVELOPMENT FUND ! Nizere ko yagiranye amasezerano n’abari bashinzwe kucyamamaza ngo mu gihe ari muri ubu butumwa na bo babe bamusimbuye mu kwamamaza Kristu yari ashinzwe.
Ureba ibibera mu rwa Gasabo ashobora kugira impungenge ko ibintu byageze iwa ndabaga bityo akibaza ati “iyo igihugu cyose cyataye umuco, intungane yaba igishoboye iki kandi?”
Abemera nyamara ntiducika intege. Uyu mwaka turahimbaza yubire y’imyaka 50 ya Konsiri Vatikani ya II. Mu butumwa bwayo iragira iti “muzamamaze ingoma y’ukuri n’ubuzima; ingoma y’ubutungane n’ineza; ingoma y’urukundo, ubutabera n’amahoro”. Ngubwo ubutumwa bwacu. Ngako AGACIRO kacu.
Edmond Munyangaju.
Ngaho nawe isomere urwandiko rwa Musenyeri Mbonyintege, hasi aha:


text:
Isomo rya 1: 2 Abanyakorinti 6,1-10
Ubwo turi abafasha b’Imana, turabashishikariza kudapfusha ubusa ubuntu bwayo. Kuko ubwayo yivugira iti «Mu gihe gikwiye, numvise isengesho ryawe; no ku munsi w’uburokorwe, naragutabaye .» Ngiki rero koko igihe gikwiye; nguyu koko umunsi w’uburokorwe . Nta we rero dushaka guhungabanya, kugira ngo ubutumwa bwacu butagira amakemwa. Ahubwo twihatira kugaragaza muri byose ko turi abagaragu b’Imana, turihangana bihagije, ari mu magorwa, mu mage no mu ishavu, ari mu ikubitwa, mu buroko no mu midugararo, ari mu minaniro, mu kutagoheka no mu isonza; tukitabaza ubuziranenge n’ubuhanga, ubwiyumanganye n’ubugwaneza, muri Roho Mutagatifu; dukoresha urukundo rutaryarya, ijambo ry’ukuri n’ububasha bw’Imana; turwanisha intwaro z’ubutungane, zo mu kuboko kw’iburyo n’ibumoso. Rimwe turubahwa, ubundi tugasuzugurwa; baradusebya, ubundi bakadushimagiza. Batwita ababeshyi, kandi tuvugisha ukuri. Dusa nk’intamenyekana, kandi tuzwi neza. Dufatwa nk’indembe, kandi turi bazima. Baraduhana, ariko ntibageze aho kutwica. Turashavuzwa, nyamara duhora twishimye. Turi abakene, nyamara dukungahaza benshi. Batugize abinazi, kandi ari twe dutunze byose!
Zaburi ya 97(98),1.2-3ab.3cd-4
Nimuririmbire Uhoraho indirimbo nshya,
kuko yakoze ibintu by’agatangaza;
indyo ye, ukuboko kwe k’ubutagatifu
byatumye atsinda.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibutse ubuntu bwe n’ubudahemuka bwe,
agirira inzu ya Israheli.
Imipaka yose y’isi
yabonye ugutsinda kw’Imana yacu.
Nimusingize Uhoraho ku isi hose,
nimuvuze impundu kandi muririmbe.
Ivanjili ya Mutagatifu Matayo 5,38-42
Mwumvise ko byavuzwe ngo ‘Ijisho rihorerwe ijisho, iryinyo rihorerwe irindi’. Jyeweho mbabwiye kudashyamirana n’umugiranabi; ahubwo nihagira ugukubita urushyi mu musaya w’iburyo, mutegeze n’uwundi. Nihagira ushaka kukuburanya ngo agutware ikanzu yawe, mwegurire n’igishura cyawe. Nihagira uguhatira gutera intambwe igihumbi, muterane ibihumbi bibiri. Ugusabye, umuhe; n’ushatse ko umuguriza, ntukamwihunze.


text:
Inyigisho yo ku wa kabiri w’icyumweru cya 25 B gisanzwe: Ku ya 22 Nzeli 2015
AMASOMO: 1º. Ezira 6, 7-8.12b.14-20; 2º. Luka 8, 19-21
1.Umunsi Abayisiraheli bujuje Ingoro y’Imana i Yeruzalemu, habaye ibirori by’akataraboneka. Igitabo cya Ezira dutangiye gusoma kitunyuriramo na cyo amateka y’Umuryango w’Imana cyane cyane igihe wari umaze guhonoka ubuhungiro wazengereyemo ku nkombe z’ibiyaga by’i Babiloni. Umwami Sirusi w’Abaperisi amaze gukubita akanyafu Abanyababiloniya, yahaye ituze Abayisiraheli arabakomorera basubira iwabo. Umwami Dariyusi waje nyuma ye, na we yabaye umunyangeso nziza yirinda kubangamira iyobokamana.
2.Isomo rya mbere ryibanze ku birori Abayahudi bahimbaje Ingoro imaze kuzura. Iyo ngoro yari nziza cyane itatse bitangaje dore ko Sirusi na Dariyusi bari barahaye ubushobozi abatware bayoboye imirimo. Icyo Abayahudi bari banyotewe, ni ukubona ahantu bongera gusengera Uhoraho wakomeje kubayobora mu mateka yose kuva mu Misiri kugeza magingo ayo. Ibirori bakoze byatwibutsa ibyo natwe tujya dukora iyo twatashye za Kiliziya zuzuye dore ko tunabihimbaza biteye ubwuzu n’Igitambo cy’Ukarisitiya gisusurutse.
3. Iyo ngoro itangaje bakomeje kuyisengeramo kugeza igihe amagingo ya YEZU KIRISITU Umwana w’Imana (Imana biyambazaga) yujuje Ibyanditswe akabazamo. Icyo bazindayeho ni uko bihaye kumuhinyura basuzugura inyigisho ze, baranangira rwose banga kwemera ko ari we wahanuwe mu Byanditswe bibwiraga ko baheraheje. Iyo ngoro bakoreye ibirori bakanakomeza kuyisengeramo kuva yuzujwe mu mwaka wa 515 mbere ya YEZU, yahinduwe umuyonga n’Abaromani mu mwaka wa 70 nyuma ya YEZU KIRISITU. Amahirwe yo kumva Ijambo rye bari barayivukije nk’uko kugeza n’ubu hari benshi badafite n’akanunu karyo.
4. Amateka ajye atwigisha: Icya mbere, dusabe cyane kugira ngo hirya no hino ku isi hagaragare abantu bakomeye bafite ubushobozi, bamurikirwe bashyigikire ibikorwa by’Iyobokamana nk’uko Sirusi yabigenje agakosora ibyo Nabukodonozoro yari yaravangavanze. Icya kabiri, tuzirikane abantu bose bateshwa ingo zabo kubera intambara n’imidugararo bishozwa n’abo umwijima ubundikiye kugeza ubu. Icya gatatu dukomere ku Ijambo rya YEZU KIRISITU kuko ni ryo ry’Ukuri ritugira abavandimwe nyakuri.
5. YEZU KIRISITU asingirizwe ibyiza atugirira ku bw’Impuhwe ze zitagereranywa. Umubyeyi Bikira Mariya aduhakirwe. Abatagatifu duhimbaza none, Morise, Tomasi wa Vilanova, Emerita, Abahire Yozefu Aparisiyo hamwe n’abahowimana 232 b’i Valensiya muri Esipanye, badusabire.
Padiri Cyprien BIZIMANA


text:
Menya uburyo bwiza bunyuranye bwo kuryama n’ububi ugomba kwirinda kuko bwagira ingaruka mbi ku buzima bwawe.
Ibijyanye no kuryama usanga bitavugwaho rumwe, bamwe bakavuga bimwe abandi ibindi ku byerekeranye n’uburyo bwiza bwo kuryamamo.
Mu kuryama usanga bamwe baryama bubitse inda abandi bakaryama bagaramye naho abandi (ari nabo benshi) bakaryamira urubavu, rwaba urw’iburyo cyangwa se ibumoso.
Nyamara hari gihe ubyuka ubabara ibikanu, warwaye urukebu se, wagugaraye mu nda cyangwa umeze nk’uwarwaye ibinya, nuko bikavugwa ko byatewe nuko waryamye nabi.
Muri iyi nkuru tugiye kurebera hamwe buri buryo bwo turyamamo duhereye ku buryo bwiza cyane tuze kugera ku bubi cyane wari ukwiriye no kwirinda nubwo buri buryo bwose bugira ibyiza byabyo n’ibibi byabwo nk'uko bytangwajwe n'urubuga Healthline:
1.Kugarama
Ibyiza byabyo: bikurinda kuba warwara ibikanu, bikagabanya kuba warwara ikirungurira, kandi ku bagore ntacyo bitwara ku mabere yabo kuko nta kiba kiyabyiga.
Ibibi: Bishobora gutuma ugona iyo usinziriye
Nibyo koko kuryama ugaramye ni uburyo bwiza kuko bifasha umutwe, ijosi n’urutirigongo. Kandi bitewe nuko uba wiseguye umutwe bituma igifu kiba kiri munsi y’umuhogo bityo aside ntibe yabona uburyo izamuka ngo ugire ikirungurira.
Si ibyo gusa kuko nta nubwo wagira iminkanyari kuko nta kiba gitsikamiye mu maso. Kandi amabere uko yaba angina kose ntabangamirwa ahubwo abona uko yisanzura.
Icyo kuzirikana: Akenshi mu gihe uryamye ugaramye ushobora kugona niyo mpamvu usabwa kwisegura umusego utuma umutwe utaba wunamye cyane ku buryo byabuza umwuka kwinjira neza ahubwo ukaba umusego utuma wumva umutwe n’ibikanu biseguye neza.
2.Kuryamira urubavu
Ubu ni uburyo bwa kabiri bwiza bwo kuryamamo.
Ibyiza byabwo: Birinda kubabara ibikanu n’umugongo, birinda ikirungurira, ntabwo upfa kugona, ndetse ni bwo buryo bwiza iyo utwite.
Ibibi byabwo: ubu buryo bubangamira amabere ku bagore ndetse n’uruhu rw’aho ukunda kuryamira.
Mu by’ukuri nubwo mu bwiza ari uburyo bwa kabiri, nyamara usanga ari bwo buryo bunogeye abantu bose udakuyemo n’umwe keretse abafite uburwayi bwihariye.
Iyo uryamiye urubavu bifasha urutirigongo, ndetse ku barware ikirungurira uu buryo burabafasha gusa ntiburuta kuryama ugaramye.
Gusa nanone wibukeko umusaya uba waryamiye ariwo ugira iminkanyari cyane ndetse akenshi ubyuka hishushanyijeho ibyo waryamiye.
Kuko nanone amabere aba ameze nk’ari gutendera bituma arushaho kugwa ndetse ibiyakomeza bigacika intege.
Ibyo kuzirikana: Niba utwite ni byiza kuryamira uruhande rw’ibumoso kurenza urw’iburyo.
Mu gihe uryamira urubavu usabwa gukoresha umusego munini cyane ku buryo urutugu, ijosi n’umutwe biba biringaniye.
3.Kuryama wihinnye cyane
Ubu buryo twagereranya na kwa kundi umwana mu nda ya nyina aba ameze si uburyo twakugiramo inama yo kuryamamo nubwo kuri bamwe bubabera bwiza.
Ibyiza byabwo: bufasha abasanzwe bagona kutagona, bukanaba bwiza ku batwite
Ibibi: Iyo waryamye gutya akenshi ubyuka ubabara umuongo, ibikanu ndetse ushobora no kurwara urukebu, amabere nayo akarushaho kugwa.
Ibyo kuzirikana: usanga akenshi muri ubu buryo amavi aba atunnye ndetse n’umugongo uhese ugasanga rero iyo ubyutse umugongo ukubabaza ndetse rimwe na rimwe ukumva mu mavi haguhekenya.
Ibi rero ni bibi dore ko iyo ukunze kuryama gutya wihese akenshi ugira iminkanyari mu maso ku buryo bwa vuba, amabere akagwa imburagihe ndetse ukazahetama umugongo vuba cyane cyane iyo uri muremure.
Niba ukunze kuryama wihinnye gerageza kutihina cyane, kandi ukoreshe umusego usigasira urutugu n’umutwe.
4.Kubika inda
Kuryama wubitse inda ni bwo buryo bubi bubaho, ndetse wari ukwiye guhita ubihagarika. Gusa hari aho biba byiza
Ibyiza byabyo: Iyo ugona biragabanyuka
Ibibi: kuribwa umugongo n’ibikanu, kuryamira amabere akabwatarara, iminkanyari mu maso, umugore utwite arabibujijwe by’umwihariko kimwe n’abarwayi b’umugongo
Akenshi iyo uryamye wubitse inda bibangamira urutirigongo bikaremerera ingingo n’imikaya bikaba byabyara ibinya no kuribwa.
Kuko akenshi usanga iyo wubitse inda uba ureba ku ruhande, binaniza ijosi cyane kuko uba umeze nk’uwahindukiye.
Ibyo kuzirikana: Niba uhisemo kuryama wubitse inda, bikore ku buryo uryama utareba ku ruhande ahubwo ureba hasi cyangwa usa n’ureba imbere, nibyo bitananiza ijosi ugereranyije no kuba ureba ku ruhande.
Gusa hano umusego ntuba ari ngombwa niyo uwushyizeho ugomba kuba ari muto cyane.
Rero mbere yuko utwarwa n’agatotsi banza uryame mu buryo bunogeye kuko hari igihe uba uryamye uko wiboneye ibitotsi bikagutwara.
Ikindi wakwibuika kandi ni uko ubu buryo bwose ntiwavuga ko uzahitamo bumwe gusa ukora kuko niyo waryama ugaramye, iyo usinziriye urahindukira, hamwe uzasanga waryamiye urubavu cyangwa wubitse inda. Gusa guhitamo uburyo bwiza uryamamo mbere yuko usinzira nibyo byiza kurenzaho.


text:
Gatabazi Jean Marie Vianney, Minisitiri w’ubutegetsi bw’igihugu yahumurije abarozi bororera mu nkengero za Parike ya Gishwati-Mukura bamaze igihe bataka ko hari inyamaswa bataramenya ziva mu ishyamba zikabarira Inyana n’imitavu, ndetse bamwe muribo zikabakomeretsa avuga ko hari inama zatanzwe kandi ko Ubuyobozi bugiye kujya bwihutisha igikorwa cyo kwishyura abangirijwe n’izo nyamaswa nabo ubwabo bakibuka gushaka ubwishingizi bw’amatungo yabo.
Ati “Turifuza ko abaturage baba inshuti na parike ndetse n’inyamaswa ziyirimo zikaba inshuti ni abaturage, ku buryo ku kibazo cy’inyamaswa ziva muri Parike zikajya kurya amatungo y’Abaturage hari ibyo Ubuyobozi bwa parike bwatugaragarije ndetse batweretse n’ingamba bafite zo kubirinda, no kuba abaturage bafite amatungo yariwe n’inyamaswa bajya batangira raporo ku gihe, abaturage bafite imitavu bakayubakira ibiraro kuko inyamaswa zitazapfa kuyisanga mu biraro, abashumba bagakora uburinzi bw’ijoro ndetse aborozi banakanguriwe kugira ubwishingizi.”
Ubuso bwa parike ya Gishwati-Mukura bwakunze kwangirizwa kenshi ariko ubusigaye bugomba gusigasigwa ndetse turishimira ko hari abafatanayabikorwa bagiye kugira uruhare mu kuyagura ikagera ku buso bwa Ha 55 ivuye kuri Ha 35,5. Ikindi ni uko amafaranga yinjira avuye muri parike hari ibikorwa bimwe iyashoramo bifasha abaturage kwiteza imbere.
Gasasira Majoro Philippe, utuye mu murenge wa Kigeyo, akagari ka Rukaragata wororera mu mirenge ya Kigeyo na Nyabirasi avuga ko mu bibazo bibangamiye aborozi harimo inyamaswa
Ati “Hari inyamaswa yadutse ituruka muri Parike ikajya igenda yica imitavu mu bihe bitandukanye, ikajya iza rimwe na rimwe ikurikiranye, cyangwa ikamara iminsi itaza, ikica Imitavu iyihereye inyuma mu matako igakuraho inyama, ikanakuramo ibyo mu nda. Ni ikibazo gikomeye, aborozi turababaye cyane kuko nicyo gishoro cy’umworozi zikadufasha kurihira abanyeshuri, kwishyurira abana ubwisungane mu kwivuza.”
Hari ikigega cyo muri RDB cyishyura abaturage bafite inka zariwe nizo nyamaswa ziva muri pariki ariko usanga batinda kwishyura, kandi inka zigahabwa agaciro kari hasi kuko bazibarira nk’inyarwanda kandi twebwe tworoye ingweba ikindi ni uko inka ziraduhenda.
Kuva 2019 kugeza uyu qa 20 Mutarama2022, Ikigo cy’Igihugu gishyinzwe iterambere (RDB) kimaze gutanga amafaranga Miliyoni 449,428,285 Frw yakoreshwjwe mu mishinga 4 yo mu turere twa Rutsiro na Ngororero ifasha abayituriye, iziyongeraho indi mishinga 2 yo guha abaturage amazi meza mu mirenge ya Muhanda akarere ka Ngororero na Mukura mu karere ka Rutsiro, ibikorwa biratangira vuba aha.
Aya ni amafaranga atangwa muri gahunda ngarukamwaka ya RDB yo gusaranganya umusaruro ukomoka ku bukerarugendo ku baturage baturiye ama Pariki.
Kuva mu kwezi kwa Kanama 2020, kugeza uyu munsi RDB imaze kwakira ibibazo by’Inka 99 zariwe n’inyamaswa, ihene 9, intama 10, imyaka y’abaturage yonwe n’inyamaswa ibibazo 49, ni mu gihe umuntu 1 ariwe wakomerekejwe n’inyamaswa, ibibazo byose hamwe abaturage bashyizwemo n’inyamaswa zituruka muri Pariki ya Gishwati-Mukura ni 168. Inyamaswa zikekwaho kuba arizo zirya amatungo y’abaturage zirimo Impyisi, Imbwa, Ingunzu, Imondo n’Urutoni.


text:
Kubabarira, urufunguzo rw’umugisha w’Imana.
Yanditswe na: Ubwanditsi
2019-09-24 09:56:45
Ukurikije imiterere n’imibanire y’abantu, kubababarira uwaguhemukiye ukaba wamugirira neza ukirengagiza inabi yakugiriye, ntibyoroshye bisaba kuyoborwa n’Imana. Ariko iyo uteye intambwe ukababarira uba ugomoroye imigisha y’Uwiteka ku buzima bwawe.
Bibiliya itwigisha kubabarira,nk’uko tubisoma mu butumwa bwiza bwanditswe na Matayo 6:15 “Ariko nimutababarira abantu, na so nawe ntazabababarira ibyaha byanyu”
Ibyo dukenera byose Imana ihora yiteguye kubiduha,iyo tugendeye mu nzira zayo kandi tugakurikiza amategeko y’Imana. Muri ayo mategeko y’Imana harimo ko tugomba kubabarira.
Keith Butler aradusangiza ubuhamya bwe n’uburyo yababariye uwamugiriye nabi hanyuma we akamugirira neza, byamuviriyemo umugisha ukomeye cyane.
“Mu myaka myinshi ishize, ubwo nakoraga muri Minisiteri umuntu yarampemukiye bikabije ndetse antera igikomere. Nyuma nashatse kwihorera ariko Imana irambuza, ahubwo integeka kumugirira neza. Nubashye Imana n’ubwo byari bikomeye.
Namusinyiye sheke (cheque) y’amafaranga ashimishije.Byari bikomeye kubyiyumvisha ariko kubabarira byanzaniye umugisha udasanzwe uvuye ku Mana.
Muri icyo gihe, itorero ryacu ryateye imbere vuba vuba ku buryo twari dukeneye kubaka urundi . Twakoze imbanziriza mushinga dusanga habura amadorali 30.000 kugirango twubake urusengero rumeze neza. Twari twarahawe itariki ntarengwa yo kugira ngo tube twamaze kwishyura amafaranga yose yaburaga, bitaba ibyo twari guhomba ntitubone uko twubaka urusengero.
Mu masaha macye mbere y’uko nagombaga kujyana amafaranga yose twasabwaga kuri banki, nakiriye telephone y’umugabo wigeze kudusura ku rusengero rwacu. Yambwiye ko Imana yamusabye ko yafasha itorero ryacu. ambaza n’umubare w’amafaranga dukeneye. Nahise musubiza nihuse. Yahise asinya cheque y’amafaranga yose akenewe nuko mpita njya kuri banque.
Nyuma y’igihe gito, Uwiteka yambwiye ko iyo ntaza kubabarira kandi ngo mfashe wa muntu wampemukiye, sinari kwakira igitangaza gikoeye gutyo. Mu by’ukuri kubabarira bifungura inzira z’umugisha uvuye ku Mana”
Mukingure urugi rw’umugisha w’Imana mu buzima bwanyu mubabarira ababakomerekeje. Niba Imana ikubwiye kugenda ugakorera umuntu igikorwa runaka, ubaha kandi ubikore ubikunze maze wirebere imigisha Imana izasuka ku bugingo bwawe.
Source: topchretien.com


text:
Isomo ryo mu gitabo cy’Iyimukamisiri 12,1-8.11-14
Uhoraho abwira Abramu ati «Wimuke uve mu gihugu cyawe, mu muryango wawe, mu nzu ya so, ujye mu gihugu nzakwereka. Nzakugira umuryango munini, nzaguha umugisha. Izina ryawe nzarigira ikirangirire, uzaba umunyamugisha. Abazakuvuga neza, nzabaha umugisha; uzagutuka nzamuvuma. Imiryango yose y’isi izaguherwamo umugisha.» Nuko Abramu aragenda, agenza uko Uhoraho yamubwiye, na Loti barajyana. Abramu yimuka mu mugi wa Harani; yari ageze mu kigero cy’imyaka mirongo irindwi n’itanu. Abramu ahagurukana n’umugore we Sarayi, na Loti umuhungu wa mwene se, hamwe n’ibintu byose bari batunze, n’abagaragu bose bari barahakiye i Harani; bagenda berekeza mu gihugu cya Kanahani. Nuko bagera mu gihugu cya Kanahani. Abramu yambukiranya igihugu cyose, agera ahantu hitwa Sikemu, ku giti cy’umushishi wa More. Abakanahani bari bagituye muri icyo gihugu. Uhoraho abonekera Abramu, aramubwira ati «Urubyaro rwawe nzaruha iki gihugu.» Aho ngaho Abramu ahubaka urutambiro, arwubakira Uhoraho wari wamubonekeye. Ahavuye, ajya ku musozi uri iburasirazuba bwa Beteli. Nuko ashinga ihema rye hagati ya Beteli iburengerazuba, na Hayi mu burasirazuba. Aho ni ho yubakiye urutambiro Uhoraho, maze ahambariza izina rye. Igihe agiye kugera mu Misiri abwira umugore we Sarayi, ati «Dore, uri umugore mwiza mu maso, ufite uburanga. Abanyamisiri nibakubona bazavuga bati ‘Uriya ni umugore we!’ Jyewe bazanyica, wowe bakureke ubeho. Ndabigusabye, uravuge ko uri mushiki wanjye, kugira ngo bamfate neza kubera wowe; mbone no gukiza amagara yanjye, mbikesha wowe.» Koko rero Abramu ageze mu Misiri, Abanyamisiri basanga umugore we ari mwiza byahebuje.
Zaburi ya 115 (116), 12-13, 15-18
R/ Haragasingizwa inkongoro n’umugati, bibeshaho umuryango wawe.
Ibyiza byose Uhoraho yangiriye,
rwose nzabimwitura nte?
Nzashyira ejuru inkongoro y’umukiro,
kandi njye niyambaza izina ry’Uhoraho.
Koko Uhoraho ababazwa n’urupfu rw’abayoboke be!
None rero Uhoraho, wagiriye ko ndi umugaragu wawe,
Maze umbohora ku ngoyi!
Nzagutura igitambo cy’ishimwe,
kandi njye niyambaza izina ry’Uhoraho.
Nzarangiza amasezerano nagiriye Uhoraho,
imbere y’iteraniro ry’umuryango we wose.
Isomo ryo mu ibaruwa ya 1 Pawulo Intumwa yandikiye Abanyakorinti 11, 23-26
Jyewe rero dore ibyo nashyikirijwe na Nyagasani, bikaba ari byo nabagejejeho : Nyagasani Yezu, araye ari butangwe, yafashe umugati, amaze gushimira, arawumanyura, avuga ati «Iki ni umubiri wanjye ubatangiwe; mujye mubikora namwe bibe urwibutso rwanjye.» Barangije kurya, n’inkongoro ayigenzereza atyo, avuga ati «Iyi ni inkongoro y’Isezerano rishya, rishingiye ku maraso yanjye; mujye mubikora namwe, kandi igihe cyose muyinywereyeho, bibe urwibutso rwanjye.» Kuko igihe cyose murya uyu mugati, mukanywa no kuri iyi nkongoro, muba mwamamaza urupfu rwa Nyagasani, kugeza igihe azazira.


text:
1. Imiterere ya casting igizwe nuburiri butambitse;
2. Ultra-amajwi kuzimya gari ya moshi iyobora uburiri;
3. Sisitemu yo kugaburira ikoresha servo Drive;
4. Imipira yumupira itomoye, gukomera gukomeye guhuza imiterere;
5. Ubuso buhuriweho bwumupira wumupira hamwe nuyobora gari ya moshi bifata amavuta byikora;
Imashini irashobora kwimuka no gutunganya ibice ukurikije gahunda yateguwe.Ihuza ikoranabuhanga rigezweho nk'imashini, automatike, mudasobwa, gupima, na microelectronics, kandi ikoresha ibyuma bitandukanye, 2. Ibyuma bikoreshwa ku bikoresho by'imashini za CNC ahanini birimo kodegisi y'amashanyarazi, ibishushanyo mbonera, bikoreshwa cyane cyane mu kumenya umwanya, kwimura umurongo nu mfuruka, umuvuduko, umuvuduko, ubushyuhe, nibindi
1. Igikoresho cyimashini ubwacyo gifite ubusobanuro buhanitse, gukomera no gutanga umusaruro mwinshi.
2. Igikoresho cyimashini gifite urwego rwo hejuru rwo kwikora, rushobora kugabanya imbaraga zumurimo;